Bu gün İlqar Məmmədovun doğum günüdür, 48 yaşı tamam olur – AVROPANIN SƏSİ\nBu gün İlqar Məmmədovun doğum günüdür, 48 yaşı tamam olur\nEditor June 14, 2018 Bu gün İlqar Məmmədovun doğum günüdür, 48 yaşı tamam olur2018-11-22T11:39:26+00:00 Azərbaycan, Sosial - Ekonomik, Xəbər\nTəbrik edirik! Bugün İlqar Məmmədovun doğum günüdür, 48 yaşı tamam olur.Bugün həbsdə yaşadığı altıncı doğum günüdür. Allah qapısını açsın, olduqca işıqlı adamdır.Azərbaycan xalqına layiq dürüst siyasətçidir. Mən 2012-ci ildə İlqar Məmmədovla Strasburg şəhərində görüşdüm.Bizimlə birlikdə qəzetçi Euynulla Fətullayevdə iştirak edirdi.İlqar Məmmədov Bakıya qayıdıb “Azadlıq radiosu”nda Xədicə İsmayılla debatnda mənimlə necə görüşmüşdüsə, oldugu kimi obyektiv və hərtərəfli danışdı və İlahm Əliyevdən tələb etdiki, nə üçün Mahir Abdullayevin ogurlanmaıs cinayətinə cavab vermirsən deyə müraciət etdi. Bu İlgqarın necə dürüst şəxsiyyət oldugunu göstərir. İlgar bəy Təkarar ada gününüzü təbrik edirəm !!! Amma, mənim dostum Eyhulla Fətullayev isə Bakıda …,həqiqətən Eynulla Fətullayevin jurnalistk fəaliyyətinə və bacarəgəna hörmət var, lakin onu bu günə rejim qoyub, çox təəsüf…\nİLgar Məmmədova azadlıq !\n« Ilham Əliyevin hər şeydən xəbəri var, işləyə bilmirsən çıx get ! – Yeganə Səlimova\nDiaspor rəhbərindən Azərbaycan Respublikasının Diasporla İş üzrə Dövlət Komitəsinin sədri Fuad Muradova müraciət »


Xalq artisti Yalçın Rzazədə 74 yaşında vəfat edib.\nMəlumata görə, sənətkar uzun sürən xəstəlikdən sonra dünən haqq dünyasına qovuşub.\nYalçın Rzazadə 31 dekabr 1946-cı ildə Lənkəran rayonunda ziyalı ailəsində doğulub. 1963-cü ildə Azərbaycan Dövlət Mədəniyyət və İncəsənət İnstitutuna daxil olub və 1967-ci ildə həmin institutun aktyorluq fakültəsini bitirib.1968-ci ildə Üzeyir Hacibəyov adına Azərbaycan Dövlət Konservatoriyasına daxil olmuş və 1973-cü ildə həmin təhsil ocağını bitirib.\nYalçın Rzazadənin sənət yolu orta məktəbdə təhsil aldığı illərdən başlayıb. Hələ Konservatoriyanın tələbəsi olarkən, Azərbaycan Dövlət Teleradio Komitəsinə işə daxil olur və rejissor assistenti kimi əmək faəliyyətinə başlayır. Teleradio Komitəsində çalışdığı illərdə Gülarə Əliyevanın "Dan ulduzu" ansamblına dəvət olunur.\nOnu Azərbaycan tamaşaçısına tanıdan 60-cı illərinin sonunda musiqisi Cahangir Cahangirova aid "Durnalar" mahnısı olub. O, Cahangir Cahangirov, Tofiq Quliyev, Emin Sabit oğlu, Oqtay Kazımi, Telman Hacıyev, Elza İbrahimova, Oqtay Rəcəbli, Ramiz Mirişli və digər bəstəkarların yazdığı mahnıları ifa edib. Böyük Simfonik və Estrada- Simfonik Orkestrləri, Xalq Çalğı Alətləri Orkestri, Dan Ulduzu İnstrumental Ansamblı, Vaqif Mustafazadənin rəhbərliyi ilə “Sevil” vokal ansamblı, Əhsən Dadaşov adına “Xatirə” ansamblı, Yuri Silantyev və Aleksandr Mixaylovun rəhbərliyi ilə Estrada- Simfonik orkestrləri, Leninqradda Leybmanın rəhbərliyi ilə Caz Ansamblı onu müşayiət ediblər. Həmçinin "Dədə Qorqud", "Gün keçdi", "Qaynana","Bayquş qayıdanda", "Baladadaşın ilk məhəbbəti" kimi filmlərin musiqilərinə Yalçın Rzazadə öz ifası ilə ölməzlik bəxş edib.\n1979-cu ildə Əməkdar artist, 2000-ci ildə isə Xalq artisti adına layiq görülüb.


Rusiyada məişət zorakılığı hallarının iki dəfə artdığı bildirilir\nRusiyanın ombudsmanı Tatyana Moskalkova ölkədə məişət zorakılığı ilə bağlı şikayətlərin sayının aprel ayında ölkədə koronavirus məhdudiyyətlərinin sərtləşdirildiyi vaxtdan bəri artdığını deyib.\nMoskalkova mayın 5-də RİA Novosti xəbər agentliyinə bildirib ki, qeyri-hökumət təşkilatlarının verdiyi məlumatlara əsasən, pandemiyadan əvvəlki dövrlə müqayisədə məişət zorakılığı hallarının sayı iki dəfədən çox artıb.\n"Verilən məlumatlara görə, 6054 şikayət var idi. Aprel ayında bu cür şikayətlərin sayı 13000-dən çox olub" deyən Moskalkova rusiyalı qadınların bir çoxunun onlara zorakı davranan həyat yoldaşlarının qisasından qorxaraq, qaynar xətlərə zəng vurub, məişət zorakılığı halları haqda məlumat verməkdən çəkindiyi üçün bu rəqəmlərin yəqin ki daha çox olduğunu əlavə edib.\n"Güman edirəm ki, burada kommunikasiyada problem var... Məişət zorakılığı barədə məlumat vermək üçün elektron cihazlardan istifadə zorakılıq qurbanları üçün təhlükəli ola bilər. Biz həmçinin mediada bu məsələ ilə əlaqədar xəbərləri izləyirik və vəziyyət heç də ümidverici deyil" - deyə, o bildirib.\nMütəxəssislər pandemiyanın gətirdiyi iqtisadi və sosial stresslərin və koronavirusun yayılmasını yavaşlatmaq üçün hərəkəti məhdudlaşdırmağın birlikdə ailə zorakılığının artmasına gətirib çıxara biləcəyi barədə xəbərdarlıq etmişdilər.\nAprelin əvvəlində Birləşmiş Millətlər Təşkilatı bu vəziyyəti "böhran içərisində böyüyən böhran" adlandırıb və altı aylıq qapadılmanın dünya miqyasında əlavə 31 milyon məişət zorakılığı hadisəsi ilə nəticələnə biləcəyini təxmin edib.\nİlk dəfə törədilən cinayətlər 2017-ci ildə dekriminallaşdırılıb və Rusiya parlamentinin bəzi üzvləri, o cümlədən yeni məişət zorakılığı qanununu irəli sürməyə çalışan deputatlar hökumətdən koronavirus zamanı zorakılıq qurbanlarını qorumaq üçün təcili tədbirlər görülməsini istəyib.\nParlamentin yuxarı palatası olan Federasiya Şurasının sədri Valentina Matviyenko ötən ay millət vəkillərinin məişət zorakılığının cəzalandırılması üçün qanunvericiliyin "vəziyyət imkan verdikcə" nəzərdən keçirə biləcəyini açıqlayıb.


2021, 18 May, çərşənbə axşamı, Bakı vaxtı 11:37\nBu yazısı ilə ədəbi tənqidçi Elnarə Tofiqqızı Azadlıq Radiosunun "Oxu zalı"nda gənc yazar Aqşin Yeniseyin "Göləqarğısancan" romanı ilə bağlı keçirilən müzakirəyə qoşulur.\nƏDƏBİ DALĞADA "GÖLƏQARĞISANCAN"\nİndiyə qədər nəşr olunan hekayələri Aqşin Yeniseyin şair olmasıyla bərabər, həm də nəsr imkanlarının mövcudluğundan xəbər verirdi və ədəbi mühit ondan irihəcmli əsər gözləyirdi.\nNəhayət, müəllifin «Göləqarğısancan» romanı 2009-cu ildə «ən yeni ədəbiyyat» seriyasından «Cənnətdə terror aksiyası» («Qanun» nəşriyyatı, 2009) kitabında oxuculara təqdim edildi.\nMüəllif Leş Əlini əsərin əsas aparıcı qəhrəmanına çevirə bilməyib: reket jurnalist kimi öldürülən də (səh.98), kəndə qayıtdıqdan sonra leş alveri ilə məşğul olub «gözlərinə su gələnə qədər» (səh., 265) qocalan da Leş Əlidir və anlaşılmazlığın əsərdə məntiqi izahı yoxdur.\nAqşin Yenisey romançılıq ənənəsinin hələ tamamilə formalaşmadığı ədəbi mühitimizdə «Göləqarğısancan»la gözləntiləri doğrulda bildimi?\nBu sualın cavabını hazırda müzakirəyə çıxarılan romanın elə özündə tapmaq olar.\nİlk baxışdan «Göləqarğısancan» adı oxucuda əsərin məzmununu ehtiva etmədiyi təəssüratı yaradır.\nHətta müəlifin müdaxiləsinə baxmayaraq (əsərin əvvəlində və sonunda məşhur rəvayət nəql olunur), mətn bütövlükdə «göləqarğısancan» ideyasını realizə etmir.\nHalbuki «Göləqarğısancan» adının assosiativ olaraq yada saldığı Selincerin «Çovdarlıqda uçurumdan qoruyan» əsərində ad, fəlsəfi-mistik məzmunun ifadəsidir.\nMüqayisənin uğurlu və ya uğursuzluğuna toxunmadan, iki əsər arasında paralellər apardıqda bir tərəfdə dünyanın və cəmiyyətin ümumiləşmiş modeli kimi təcəssüm edən uçurum kənarındakı uşaqları qorumaq istəyi, digər tərəfdə göl kənarında olan «oyundankənar» qayğısız uşaqların məhvi ideyasının dayandığı görünür; Selincerdə mənəvi təkamül dünyanıdərk modelinə, Aqşində mənəvi şikəstlik ictimai böhran dəhşətinə aparıb çıxarır.\nBu, iki fərqli dünyagörüş təəssüratından daha çox Aqşinin ironiyasıdır və burada artıq Selincer təsiri yox, Aqşin antitezisliyi diqqəti çəkir.\nAqşin əsərdə müsbət obraz və proses yaratmağı qarşısına məqsəd qoymayıb, əksinə, sadəlövh inanc və inam komplekslərindən tutmuş mənəvi şikəstliyin yaratdığı çatışmazlıq sindromuna qədər hər şeyə fərqli münasibət göstərib, mənəvi şikəstlərə yaradılan imkan və şəraitin doğurduğu ictimai fəsadları qələmə almağa cəhd edib.\nOna görə «Göləqarğısancan» adının məzmunu qismən əks etdirdiyini söyləmək mümkündür.\nLeş Əli əsərin qəhrəmanı deyil\nƏsərin əsas personajlarından biri Leş Əlidir. Əli ölü mal-qara ətini kolbasa sexlərinə satan, pinti, həyatın dibində olan bir şəxsdir.\nMüəllif obrazlaşdırdığı bu real surətin timasalında İslam dininin ən müqəddəs şəxslərindən olan Həzrəti Əli (halallıq simvolu) və leşi (haramı) birləşdirməklə halal-haramın qarışdığı xaotik cəmiyyəti ifadə edib (səh. 55-56).\nÖz müşahidələrinə uyğun Leş Əlini bir neçə sosial zümrənin içərisindən keçirən Aqşinin qurduğu mürəkkəb süjeti izləsək, təxmini istiqamətləri belə müəyyənləşdirmək olar:\nTəhkiyəçi-Çörək-Keyşəbədə-Rey-Yalçın, Leş Əli-Gursəs-Yazarlar-Təhkiyəçi…\nBütün obrazlar və şaxələnmiş süjet həyatın dibində olan ayrı-ayrı sosial qrupların mövcudluq mübarizəsi üzərində qurulub.\nMüəllif ictimai böhranın səbəbləri sırasında qeyri-sağlam mühit, adət-ənənə, tərbiyə, sosial ədalətsizliklərin doğurduğu mənəvi şikəstliyi göstərməyə çalışıb; Leş Əlini – bu ürəyitəmiz, qaba, sevgisində və kinində səmimi olan insanı rastlaşdığı həyat reallıqları dəyişir, onu «leşə» çevirir.\nAmma müəllif Leş Əlini əsərin əsas aparıcı qəhrəmanına çevirə bilməyib: reket jurnalist kimi öldürülən də (səh.98), kəndə qayıtdıqdan sonra leş alveri ilə məşğul olub «gözlərinə su gələnə qədər» (səh., 265) qocalan da Leş Əlidir və anlaşılmazlığın əsərdə məntiqi izahı yoxdur.\nBu süjet qırıqlığı istər-istəməz əsərin süjetsizliyi təəssüratını doğurur və obraz ümumiləşmir.\nHalbuki müəllif Leş Əlininin mükəmməl tipini yaratmaq üçün onun bütün həyatını - doğulması, böyüməsi, mühiti, tərbiyyəsindən tutmuş kənddən qovulması, şəhər həyatı, ilk sevgisi, ailə qurması, yaşam uğrunda mübarizəsi və qocalığını izləyib. Bəs, niyə bu obraz tipə çevrilməyib?\nRomanın təqdimatında Leş Əli əsas personaj kimi göstərilsə də, əsərdən çıxarılan nəticə budur ki, müəllif heç bir obrazın özündən önə çıxmasına – qəhrəman olmasına - imkan verməyib:\n1) bütün bənzətmələr;\n2) hadisələrə fərdi yanaşma və dünyagörüş;\n3) ümumiləşdirmə və müqayisələr;\n4) dəyərləri gülüş hədəfinə çevirmə;\n5) jarqon və tabular və s. sırf müəllifin özünə aiddir.\nBütün obrazlar və süjetlər onun ətrafında birləşir və dəyərləndirmə təhkiyəçinin ixtiyarındadır.\nƏsər sanki müəllifin müxtəlif proseslərə, düşüncə və fikirlərə, milli kimlik göstəricilərinə - muğama, yas mərasiminə, dinə, xalq yaradıcılığına, hətta təbiət hadisələrinə özünəməxsus yanaşması, satira hədəfinə çevirməsi üçün bir meydan, öz eqosu ilə (Cünunla) müzakirə məkanıdır.\nSüjetin inkişafına və məqsədə nə qədər aid olub-olmamasına baxmayaraq, müəllif «söz ki, yas çadırından düşdü, gəlsənə bir-iki cümlə də ordan yazaq; onsuz da avara adamlarıq, iş yox, güc yox» (səh., 59) məntiqi ilə ayrı-ayrı hadisələrə münasibət bildirir; ideyanın açımına xidmət edib-etmədiyi nəzərə alınmadan real həyatdan götürülmüş obrazlar işlənilir, amma bəzən onların prototipləri yaradılmaq əvəzinə ədəbi oçerk səviyyəsində (hətta həyatdakı adları ilə) portretləri çəkilir.\nBu münasibətlər və portretlərin hər biri mükəmməl ədəbi nümunələrə çevrilə bilər, çünki maraqlı yanaşmalar, dəqiq cizgilərdir; Amma bu baxışlar və portretlər heç bir halda birləşmir və əsərin roman olmasına imkan vermir.\nFikrin daha aydın anlaşılması üçün bircə epizodu - Pərvizin «Yad dildə» əsərində Polkovnikin atasının ölümü ilə Leş Əlinin atasının ölüm səhnələrini müqayisə edə bilərik: hər iki səhnədə ailə başçısının ölümü ilə dul ananın gündəmə gəlməsi işlənilib.\nPərviz bu təsvirləri romanın ümumi ruhuna və fəlsəfəsinə nə qədər uyğunlaşdırıbsa, Aqşin bir o qədər mətndən ayırıb və publisistləşdirib.\nAqşinin dili və üslubu\nMürəkkəb cümlə strukturu, fikrin səlist ifadəsi, uğurlu bənzətmələr – «Göləqarğısancan»da Aqşinin üslubunu səciyyələndirən əsas keyfyyətlərdir.\nAzərbaycan dilinin imkanlarından yararlanmaqla Aqşin Yenisey özünəməxsus ifadə tərzi və yazı üslubu ilə çağdaşlarından çox seçildiyini açıq-aydın nümayiş etdirə bilib.\nMüasirlərindən fərqli olaraq, cümlə strukturu baxımından apardığı eksperimentlərin böyük əksəriyyəti özünü doğruldub və bu da müəllifin ədəbi potensialının genişliyini göstərir.\nYerli ləhcə və şivələrdən istifadə ilə ədəbi dili zənginləşdirmə cəhdləri, həmçinin alınma sözlərin qarşılığının tapılmasındakı xidmətləri qiymətləndirilməyə bilməz.\nHətta sinonimlərin axtarışı (tərcüməçi, çevirən, çevirmən), sözyaratma istəyi (quşvuran, quşvuran haça) və s. axtarışları da ədəbi dilə xidmət baxımından dəyərləndirilməlidir.\nAqşinin yumoru, gözlənilməz bənzətmələri, metaforaları oxucunu bir an belə yorulmağa, darıxmağa qoymur; o, ən adi hadisələrin təsvirində də mütləq hansısa ədəbi vasitədən isifadə edir.\nBəzən mümkünsüz görünən elə müqayisələr, bənzətmələrdən, elə təkrir və alletrasiyaladan bəhrələnir ki, müəllifin yazı və manevr sərbəstliyinin hüdudsuzluğu təsəvvürü yaranır. Məsələn: «…sənədli-sübutlu külək» (səh., 61); «sifətində iki bığı vardı, biri alnında, o biri də ağzında – biri taleyinin bığı idi, o biri özünün» (səh., 62); «(…) qocalıqla, ölümlə yeganə uğurla mübarizə apardığı yer əyin-başı idi» (səh., 89); «Zədəsiz ədəbiyyat hacı pivəsi kimi alkolsuz bir şeydir» (səh., 161); «(…) bütün təbiətdə, mili yaltaqlıq məktəbimizin diliylə desək, tikinti-quruculuq işləri geniş vüsət almışdı» (səh., 200); «(…) itlər – kəndin kütləvi informasiya işçiləri» (201); «Ortada üstünə minillərin qanı hopmuş iri ət kötüyü qoyulmuşdu, bəlkə, ərəblər Babək Xürrəmidin özünü belə bu kötüyün üstündə doğramışdılar» (səh., 207); «(…) qara suvaqlı qazan o qədər çirkli idi ki, sanki bu qazanda axırıncı dəfə Qaraqoyunlu hökmdarının qarınqulu düşməni Qara Yusifə qara qoyun ətindən bozartma bişirmişdilər və o vaxtdan bu qazanı yuyan, təmizləyən olmamışdı» (səh., 205) və s.\nBu bənzətmələr o qədər yerli-yerində və çoxdur ki, ancaq əsəri oxumaqla dolğun təsəvvür əldə etmək olar.\nGeniş manevr, ifadə qabiliyyəti olan bir yazarın jarqon və tabulardan gen-bol istifadə etməsinin səbəblərini isə izah etmək çətindir.\nAqşin nəinki obrazların danışığında, hətta müəllif təhkiyəsində saysız-hesabsız tabulardan yararlanıb.\nHalbuki bu tabu, jarqon və arqoları çox uğurlu ədəbi vasitələr və bənzətmələrlə əvəzləmək potensialına malik olduğunu bütün əsər boyu nümayiş edirib.\nBədii əsərdə jarqonlardan istifadəyə bəzən obrazın psixoloji durumunu və mənsub olduğu sosial təbəqəni göstərməyə xidmət edən vasitə kimi haqq qazandırmaq olursa, tabu və arqolar müəllifin söz bazasının məhdudluğu faktı kimi qiymətləndirilir.\nOna görə əsərlərinin lüğət tərkibi çox geniş, leksik bazası kifayət qədər zəngin olan Aqşinin vulqarizmdən yararlanmasını özünüifadə probleminin deyil, yazıçı məsulyyətsizliyi və səliqəsizliyinin adına bağlamaq olar.\nBu qısaca qeydlərlə ötəri olaraq toxunulan məqamları ümumiləşdirib çəkinmədən söyləmək olar ki, Azərbaycanda ən yeni ədəbiyyat yaradıcılarından biri də Aqşin Yenisey olacaq və o an uzaq gələcəkdə deyil!\nAqşin Azərbaycan ədəbiyyatı, tarixi, adət-ənənəsi, qədim mifoloji təsəvvürləri, el inanclarının qaynaqları haqda bilgilidi və bu informasiyalar «Göləqarğısancan»da oxucuya vaxtaşırı olaraq ötürülür: xəstənin xoruz dərisinə bükülməsiylə sağaldılması (50), hal arvadları, cin-ifritələrin şəbihləri (səh., 51), dul qalmış qadının kəbininin xoruza kəsilməsi (səh., 55) və s.\nMüəllifin yanaşmasından asılı olayaraq, bu dini-mifoloji təsəvvürlərin ədəbi nümunələrdə yaşadılması öz-özlüyündə müsbət haldır və böyük ədəbi aləmdə əsərin qəbul edilməsini şərtləndirən milli kimlik rəmzidir.\nBütövlükdə isə Aqşin yaradıcılığı - dili, üslubu, bənzətmələri, özünüifadə forması, baxışı və dünyaduyumu – yeni ədəbi dalğa kimi geniş tədqiqat tələb edir.\nTehran Əlişanoğlu "Gölə qarğı sancan kimdir?"


Baki Limani 'Temiz Seher'le anlasdi - Azadliq Xeber\nBaki Limani 'Temiz Seher'le anlasdi\nBakı Limanı 'Təmiz Şəhər'lə anlaşdı\n17 Fevral, 2020 14:58 xeber – Nəqliyyat, Rabitə və Yüksək Texnologiyalar Nazirliyinə məxsus “Bakı Beynəlxalq Dəniz Ticarət Limanı” QSC (Bakı Limanı) və İqtisadiyyat Nazirliyinə məxsus “Təmiz Şəhər” ASC arasında əməkdaşlığa dair müqavilə imzalanıb.\nMüqavilənin imzalanma mərasimində Bakı Limanının Baş direktoru Taleh Ziyadov bildirib ki, təşkilat Avropa Birliyi ekspertləri ilə birgə iqlim dəyişikliyi, biomüxtəlifliyin və ekosistemlərin qorunması, enerji istehlakı kimi qlobal təsirlərin yaranmasının qarşısını almaq üçün 2 ildir “yaşıl liman” strategiyasını inkişaf etdirir. Bu gün imzalanmış müqavilə də ətraf mühitin mühafizəsi istiqamətində görülən işlərin daha da intensivləşdirilməsinə yardımçı olacaq: “Xəzər hövəsində ilk “EcoPort” statusu almış Bakı Limanı ilə “Təmiz Şəhər” arasında qurulmuş əməkdaşlıq tullantıların azaldılması və yenidən emal edilməsi sahəsində mövcud olan beynəlxalq standartlara və qabaqcıl təcrübələrə əsasən aparılacaq.”\nXatırlatmaq istərdik ki, 16 oktyabr 2019-cu il tarixində Norveçin Oslo şəhərində “Yaşıl Liman” konfransında baş tutan mükafatlandırma mərasimində Bakı Limanı Avropa Dəniz Limanları Təşkilatının PERS – “EcoPorts” sertifikatına layiq görülüb. Bununla da Bakı Limanı Xəzər bölgəsində PERS – “EcoPorts” sertifikatı alan ilk liman olub. Qeyd edək ki, Avropada Rotterdam və Barselona kimi ən işlək limanlar da daxil olmaqla 34 “EcoPorts” fəaliyyət göstərir. Bakı Limanı əməliyyat effektivliyinin artırılması, liman idarəetməsi, ətraf mühit və risklərin idarə edilməsi sahələrində Avropa Birliyi ilə sıx əməkdaşlıq edir. Artıq ISO 9001: 2015, OHSAS 18001 və ISO 14001 sertifikatlarına sahib Bakı Limanı BMT-nin Davamlı İnkişaf Məqsədlərini (SDG) iş prosesində və əməliyyatlarında tətbiq edir.


Bakının PLANI, 30 il öncəki KABUS… - GÜNÜN SİYASİ XÜLASƏSİ\n8 Noyabr 2018 20:00\nErmənistan Rusiyadan alınan qazın qiymətinin endirilməsiylə bağlı danışıqlar aparır. Bu gün KTMT-nin Şura iclası öz işinə başlayıb. Qətərin “Əl-Cəzirə” telekanalı Səudiyyə Ərəbistanının İstanbuldakı Baş konsulluğunda öldürülən Camal Qaşıqçı barədə şok iddia irəli sürüb. ABŞ-ın Baş prokuroru Cef Seşns istefa verib. ABŞ-ın Kaliforniya ştatının Sauzend-Oaks şəhərində barda atışma baş verib. Ukrayna Prezidenti Kiyev Andriyivsk Kilsəsinin Konstantinopol Patriarxlığının sərəncamına verilməsini təsdiq edən sənədi imzalayıb. KXDR ABŞ-ın dövlət katibi Mayk Pompeo ilə bu həftə keçirilməsi planlaşdırılan yüksək səviyyəli danışıqları ləğv edib.\nBu gün Astanada Kollektiv Təhlükəsizlik Müqaviləsi Təşkilatının (KTMT) Şura iclası öz işinə başlayır. İki gün davam edəcək iclasda KTMT-nin yeni baş katibinin seçilməsi gözlənilir. Ermənistanın nümayəndəsi olan baş katib Yuri Xaçaturov prosedura görə 3 il – 2020-ci ilə qədər bu postda olmalı idi. Lakin Paşinyan hakimiyyətə gələndən sonra 1 mart işi üzrə açılan cinayət işinə Xaçaturovun da cəlb edilməsi hadisələrin gedişatını dəyişdirdi.\nKTMT ölkələri Hava Hücumundan və Raketdən Vahid Müdafiə Sisteminin yaradılması planı barədə razılığa gələ bilməyiblər. Bunu jurnalistlərə açıqlamasında KTMT-nin baş katibi səlahiyyətlərinin müvəqqəti icraçısı Valeri Semerikov deyib. Onun sözlərinə görə, tərəflərin razılığı olmadığına görə bu məsələ hələlik KTMT-nin gündəliyindən çıxarılıb.\nErmənistan Rusiyadan alınan qazın qiymətinin endirilməsiylə bağlı danışıqlar aparır. Bunu jurnalistlərə açıqlamasında Ermənistanın Təbii Sərvətlər naziri Qaregin Baqramyan deyib. O, danışıqların həm “Qazprom”, həm də Rusiya Energetika Nazirliyi ilə aparıldığını bildirib.\nQeyd edək ki, hazırda Rusiya Ermənistana qazı 150 dollara satır. Ermənistan hazırda qazın qiymətinin 140 dollara endirməyə çalışır.\nQətərin “Əl-Cəzirə” telekanalı Səudiyyə Ərəbistanının İstanbuldakı Baş konsulluğunda öldürülən Camal Qaşıqçı barədə şok iddia irəli sürüb.\nQaşıqçı ilə bağlı “Əl-Cəzirə”dən SENSASİYALI İDDİA: Konsulun iqamətgahında...\nABŞ Prezidenti Donald Tramp ölkənin Baş prokuroru Cef Seşnsın istefa verdiyini açıqlayıb. Ağ Ev rəhbəri bu barədə Tvitter hesabında açıqlama yayıb.\n“Ədliyyə Nazirliyinin Baş aparat rəhbəri Metyu Uitakerin ABŞ-ın baş prokuroru vəzifəsinin yenicə icrasına başlamasından dolayı şadıq”, - deyə Tramp bildirib.\nƏgər yaxın və orta mənzilli raketlərin ləğvi müqaviləsiylə bağlı qətiyyətli mövqe sərgilənməsə, Avropa onu 30 il bundan öncə izləyən kabuslarla toqquşmağa başlayacaq. Bunu jurnalistlərə açıqlamasında Rusiyanın Avropa Birliyindəki Daimi Nümayəndəliyinin rəhbəri Vladimir Çijov deyib.\nQeyd edək ki, bundan öncə ABŞ yaxın və orta mənzilli raketlərin ləğviylə bağlı müqavilədən çıxacağını bildirib. Rusiya ABŞ-ın bu addımını kəskin şəkildə tənqid edib.\nVaşinqton belə addım atmasına əsas səbəb kimi Rusiyanın bu müqavilənin şərtlərinə əməl etməməsini göstərib.\nRusiya və ABŞ arasında potensial müharibə adi silahların istifadəsi ilə başlaya, bir neçə gündən bir aya və ya bir neçə günədək olan müddətdə nüvə silahlarının tətbiqinə keçə bilər. Bu haqda hərbi sənayeçi, hərbi elmlər doktoru Konstantin Sivkov “Hərbi-Sənaye Kuryeri” nəşrində yazıb.\nABŞ-ın Kaliforniya ştatının Sauzend-Oaks şəhərində barda atışma baş verib. Atışmada 13 nəfər həlak olub. Yerli polis şefi Ceff Dinin sözlərinə görə, təxminən 10-12 nəfər müxtəlif dərəcəli xəsarət alıb. Qeyd edilir ki, naməlum silahlı “Borderline Bar and Grill” barına daxil olaraq oradakı insanlara təxminən 30 atəş açıb. Cinayətkar daha sonra gizlənib. Hadisə vaxtı barda yüzə qədər insan olub. Məlumata görə, orada tələbələrin əyləncə gecəsi keçirilirdi.\nUkrayna Prezidenti Pyotr Poroşenko Kiyev Andriyivsk Kilsəsinin Konstantinopol Patriarxlığının sərəncamına verilməsini təsdiq edən sənədi imzalayıb.\nPravoslav dünyası bölündü: Mübahisəli sənəd imzalandı\nKoreya Xalq Demokratik Respublikası (KXDR) ABŞ-ın dövlət katibi Mayk Pompeo ilə bu həftə keçirilməsi planlaşdırılan yüksək səviyyəli danışıqları ləğv edib. Bu haqda Cənubi Koreyanın xarici işlər naziri Kan Kyun-hva bildirib.


Atabala Manafzadə: Qəbələdə dincələn xarici turistlər beynəlxalq musiqi festivalına böyük maraq göstərirlər VİDEO - AZƏRTAC – Azərbaycan Dövlət İnformasiya Agentliyi\nAtabala Manafzadə: Qəbələdə dincələn xarici turistlər beynəlxalq musiqi festivalına böyük maraq göstərirlər VİDEO\nQəbələ, 1 avqust, Şahnəzər Bəşirov, AZƏRTAC\nQəbələ Beynəlxalq Musiqi Festivalı çox gözəl təşkil edilib. Musiqiçilərin çıxışı isə tamaşaçılara zövq verir.\nBu sözləri AZƏRTAC-a müsahibəsində IX Qəbələ Beynəlxalq Musiqi Festivalının iştirakçısı, bir sıra beynəlxalq müsabiqələrin qalibi, adı Azərbaycanın gənc istedadlarının “Qızıl kitabı”na daxil edilən, Prezident təqaüdçüsü Atabala Manafzadə deyib.\n“Mən 2009-cu ildə bu festival çərçivəsində təşkil edilən Gənc Pianoçuların II Beynəlxalq Müsabiqəsində birinci yeri tutmuşdum. Bilirəm ki, Qəbələ festivalının gənc musiqiçilər üçün böyük üstünlükləri var. Burada musiqinin bir çox janrları üzrə konsertlər keçirilir”, - deyə Atabala Manafzadə qeyd edib.\nGənc pianoçu Qəbələ Beynəlxalq Musiqi Festivalının ənənəvi hal almasını yüksək dəyərləndirərək bildirib ki, Azərbaycanın müxtəlif bölgələrindən minlərlə insan bu füsunkar məkana gələrək festivalı zövqlə izləyir. Xüsusilə Qəbələdə dincələn xarici turistlər festivala böyük maraq göstərirlər. Bu, Qəbələ Beynəlxalq Musiqi Festivalının uğurlu gələcəyindən xəbər verir.\nAZERTAG.AZ :Atabala Manafzadə: Qəbələdə dincələn xarici turistlər beynəlxalq musiqi festivalına böyük maraq göstərirlər VİDEO\nAzərbaycanın gənc istedadları Qəbələ festivalının tamaşaçılarına unudulmaz anlar yaşadıb\nDmitri Yablonski: Ötən doqquz ildə Qəbələ Beynəlxalq Musiqi Festivalı böyük uğur qazanıb VİDEO\nBu ilin birinci yarısında Qaxda sənaye məhsulu istehsalı 2,1 dəfə artıb\nLənkəranda bu ilin birinci yarısının yekunları və qarşıda duran vəzifələr müzakirə edilib


Bakıda dünya çempionunun öldüyü qəzanın görüntüləri - VİDEO | Xəbərlər\nBakıda dünya çempionunun öldüyü qəzanın görüntüləri - VİDEO\n09:53, 2 iyul 2019\nVideogörüntü sosial şəbəkələrdə yayılıb\nBakucity.az xəbər verir ki, bir neçə gün öncə paytaxtda xəstəxanada ölən Avropa çempionu Fərhad Poladovun düşdüyü avtomobil qəzasını əks etdirən yeni video yayılıb.\nVideogörüntü sosial şəbəkə istifadəçiləri tərəfindən paylaşılıb.\nQeyd edək ki, qaydasız MMA döyüşü üzrə dünya və Avropa çempionu Fərhad Poladov “Koroğlu” metro stansiyasının yaxınlığında idarə etdiyi “Niva” markalı avtomobillə hərəkətdə olarkən nəqliyyat vasitəsi səkiyə çırpılaraq yolun əks tərəfinə çıxıb və “Hyundai” markalı avtomobillə toqquşub.\nF.Poladov ayağın bud sümüyünün sınığı, döş qəfəsinin və qarının ağır travması diaqnozu ilə 3 saylı Şəhər Kliniki Xəstəxanasına çatdırılaraq əməliyyat olunub. Lakin həkimlərin səylərinə baxmayaraq, iyunun 30-da dünyasını dəyişib.


Nazir razıdır - Avqust 2016 İş yeri statistikası açıqlanıb\nAvro yuxarı, rubl aşağı gedib, dollar tərpənməyib\nNeftin 23 avqust qiymətləri, yeni proqnozlar\nAzərbaycanda 33 bank fəaliyyət göstərir\nReferendumun təşviqat kampaniyası: açıq və qapalı yerlərin siyahısı\nGənclər və idman naziri Azad Rəhimov avqustun 5-dən 21-dək Braziliyanın Rio-de-Janeyro şəhərində keçirilmiş Yay Olimpiya Oyunları ilə bağlı sualları cavablandırıb. AZƏRTAC-ın məlumatına görə, Azad Rəhimov jurnalistlərlə söhbətində deyib ki, idmançılar Azərbaycan tarixinə yeni bir səhifə yazıb: “18 medal Azərbaycan üçün böyük nailiyyətdir. Azərbaycanın idman sahəsində effektiv bir dövlət olduğunu nəzərə alsaq, qazanılan nəticələr heç də gözlənilməz deyil. Böyük Britaniyanın “Teleqraf” qəzetinin apardığı təhlillərə əsasən, Azərbaycanın olimpiya millisi idmançı payına düşən medal sayına görə ən nəticəli komanda hesab edilib. Medal sayı baxımından biz dünyada 207 ölkə arasında 15-ciyik. Bu doğrudan da inanılmaz nəticədir. Avropa ölkələri arasında biz 7-ci, islam dövlətləri arasında 1-ci, MDB məkanında 2-ciyik. Medalın keyfiyyəti baxımından 39-cu yeri tuturuq”.\nKomandadakı legionerlərlə bağlı sualı cavablandıran nazir qeyd edib ki, onlar da Azərbaycan vətəndaşıdır: “Burada yaşayaraq, hazırlaşaraq medal qazanırlar. Bu, bütün idman növləri üçün böyük bir inkişafdır. Biz həmin legionerləri dəstəkləyirik və onlara heç bir fərq qoymuruq”.\nNazir qeyd edib ki, Azərbaycanda hər bir idman növü üzrə lazımi maddi-texniki baza formalaşdırılıb, idmançılara hər cür şərait yaradılıb: “Bu şərait olimpiya standartlarına tam uyğundur. Azərbaycan idman ölkəsinə çevrilib və bu, müvafiq beynəlxalq təşkilatlarda da etiraf olunur”.\nAzərbaycan 56 idmançı ilə qatıldığı Rio-de-Janeyro olimpiadasını 18 medalla başa vurub. Ölkəni təmsil edən idmançılar olimpiadada 1 qızıl (taekvondo), 7 gümüş (3-ü güləş, 2-si cüdo, 1-i avarçəkmə, 1-i boks), 10 bürünc (6-sı güləş, 2-si taekvondo, 1-i avarçəkmə, 1-i boks) qazanıblar. 18 medalın 11-ni (o cümlədən qızıl medalı) legioner (gəlmə) idmançılar əldə edib.\nÜmumən 86 ölkə olimpiadada medal götürə bilib. 58 ölkə qızıl medala sahib çıxıb. Daha 1 qızılı Beynəlxalq Olimpiya Komitəsinin bayrağı altında yarışan idmançı qazanıb.\nYay Olimpiya Oyunlarında ABŞ 46 qızıl medalla hamını geridə qoyub. Böyük Britaniya 27, Çin 26 qızıl əldə edib.\nKeçmiş SSRİ məkanı ölkələrindən Rusiya 19, Özbəkistan 4, Qazaxıstan 3, Ukrayna və Gürcüstan 2, Belarus, Ermənistan, Tacikistan 1 qızıl götürüb.\nQonşu İran aktivinə 3 qızıl, Türkiyə 1 qızıl yazdırıb.\nMərkəzi Bank avqustun 23-də ABŞ dollarının rəsmi kursunu olduğu kimi saxlayıb: 1,6204 manat. Bu kurs ötən həftənin cümə günündən dəyişmir.\nAvroda isə bahalaşma var. 1 avronun rəsmi məzənnəsi 1,8281 manatdan 1,8369 manata qaldırılıb.\nTransparency.az-ın məlumatına görə, Rusiya rublu ucuzlaşıb. 1 rubl 0,025 manata təklif olunur. Ötən gün rəsmi kurs 0,0252 manat idi (Valyutalar).\n2015-ci ildə Azərbaycan manatı ikiqat devalvasiyaya uğrayıb. Manatın kursunu nizamlamaq üçün bu il keçirilən valyuta hərraclarında Mərkəzi Bankla Dövlət Neft Fondu üst-üstə 3 milyard 941,3 milyon dollar satıblar.\nDünya birjalarında neftin qiyməti dəyişib. Nyu-York birjasında “Layt” markalı neftin bir barreli 0,72 dollar bahalaşaraq 48,80 dollar, London birjasında “Brent” markalı neftin bir barrelinin qiyməti 0,99 dollar azalaraq 46,35 dollar olub.\nAZƏRTAC-ın 23 avqust məlumatına görə, “AzəriLayt” markalı neftin bir barreli 1,02 dollar ucuzlaşaraq 50,29 dollara satılır.\nBu arada beynəlxalq reytinq agentliyi “Moody’s” ortamüddətli perspektivdə neftin qiymətinin 40-60 dollar arasında dəyişəcəyi proqnozunu verib. “Moody’s” iyunda bu il üçün neftin bir barrel üzrə qiymət proqnozunu 40 dollaradək artırmışdı. 2017-ci il üçün isə agentliyin proqnozu 45 dollar təşkil edirdi.\nTransparency.az bildirir ki, iki il öncə birjalarda “Layt” markalı neft 93,65 dollara, “Brent” markalı neft 102,29 dollara, “AzəriLayt” 102,61 dollara təklif olunurdu.\n2015-ci ilin yayınadək Azərbaycanda 44 bank vardı. Həmin vaxtdan bəri 11 bankın lisenziyası alınıb.\nTransparency.az bildirir ki, indi ölkədə Maliyyə Bazarlarına Nəzarət Palatasının təsdiq etdiyi siyahı üzrə 33 bank fəaliyyət göstərir:\n26 sentyabr referendumunun təşviqat kampaniyası üçün nəzərdə tutulmuş açıq və qapalı yerlərin siyahısı açıqlanıb.\nMərkəzi Seçki Komissiyasının təsdiqlədiyi təqvim planına görə, referendum üzrə təşviqat qrupunun qeydə alınması üçün sənədlərin təqdimatı avqustun 22-də başa çatıb. Sentyabrın 3-dən 25-dək təşviqat kampaniyası aparılacaq.


Sarkisyanın əmlakına həbs qoyuldu » XalqInfo.az Xəbər Portalı\nXalqinfo.az Xəbər Portalı » Dünya » Sarkisyanın əmlakına həbs qoyuldu\nSarkisyanın əmlakına həbs qoyuldu\n19 dekabr 2019 00:59 Baxış: 39 Şərh: 0 Çap\nErmənistanın sabiq prezidenti Serj Sarkisyanın əmlakına həbs qoyulub.\n“Xalqinfo” xəbər verir ki, bu barədə “RİA Novosti”yə Ermənistanın Xüsusi İstintaq Xidmətinin mətbuat katibi Marina Ohancanyan bildirib. Daha əvvəl XİX Sarkisyana qarşı dövlət əmlakını mənimsəyərək 1 milyon dollardan çox vəsaiti oğurlamaqda ittiham etmişdi. Keçmiş prezident isə işi siyasi təqib hesab edərək ittihamları qəbul etməmişdi.\n“Sarkisyanla yanaşı, “Fleş” şirkətinin rəhbəri Barseq Beqlaryanın da əmlakı müsadirə olunub”, - deyə Ohancanyan bildirib.\nİstintaq materiallarına əsasən, kəndlilərə müvafiq qiymətlə dizel yanacağı satılması ilə bağlı dövlət proqramı çərçivəsində qanun pozuntusuna yol verilib. Belə ki, Sarkisyan tabeliyində olanlara tədarükçü kimi “Fleş” dizel yanacağı şirkətini seçməyi tapşırmaqda günahlandırılır. Halbuki, digər şirkət – “Masxur” yanacağın tədarükünü daha aşağı qiymətlə həyata keçirməyi təklif edirmiş. Müstəntiqlər bununla da Sarkisyanın daha çox gəlir əldə etməyə çalışdığını hesab edirlər.


Milli maraqlarını ləyaqətlə qoruyan müstəqil dövlət\nUğurlu daxili və xarici siyasət sayəsində dövlətçilik ənənələrimiz daha da möhkəmlənib\nPrezident İlham Əliyevin sərəncamı ilə Azərbaycan Respublikasının dövlət müstəqilliyinin bərpasının iyirmi beşinci ildönümü ölkəmizdə dövlət səviyyəsində qeyd olunur. Azərbaycanı dövlət müstəqilliyinə aparan yol heç də asan olmamışdır.\nSosializm sisteminin süqutu postsovet ölkələrində insan və vətəndaş hüquq və azadlıqlarının təmini sahəsində ciddi dönüş yaratmaqla bərabər, Azərbaycanın öz müstəqilliyini elan etməsinə, habelə beynəlxalq birliyin bərabərhüquqlu subyekti kimi dünya dövlətləri sırasına qoşulmasına imkan verdi. 1991-ci il oktyabrın 18-də müstəqillik qazandıqdan sonra Azərbaycanda hüquqi dövlət ideyasının reallaşmasına zəmin yaradılması, ölkədə milli-mənəvi dəyərlərə qayıdış, demokratik intibahın başlanması xalqın gələcək taleyi ilə bağlı bir sıra aktual problemlərin həlli zərurətini də ön plana çıxardı.\nAzərbaycan Respublikasının “Dövlət müstəqilliyi haqqında Konstitusiya Aktı”nda hakimiyyətin və təbii sərvətlərin xalqa mənsubluğu, mülkiyyətin bütün formalarının bərabərliyi, vətəndaşların seçki hüququnun, çoxpartiyalı sistemin təminatı, habelə insan və vətəndaş hüquq və azadlıqlarının ümumi prinsipləri rəsmən elan edilmişdi. Lakin müstəqilliyin ilk illərində bir sıra səbəblər üzündən Azərbaycanda bu sahədə, demək olar ki, əsaslı irəliləyiş baş vermədi. Ötən əsrin 90-cı illərinin əvvəlindən başlayaraq bir tərəfdən Ermənistanın Azərbaycana qarşı ərazi işğalçılığı siyasətinin genişlənməsi, sosial-iqtisadi tənəzzül, vətəndaş qarşıdurması, xaos və özbaşınalıq, habelə yeni dövrün tələblərinə cavab verən qanunların yoxluğu dövlət suverenliyini itirmək təhlükəsinə gətirib çıxarmışdı.\nDövlət müstəqilliyinin bərpasının iyirmi beşinci ildönümü haqqında Azərbaycan Respublikası Prezidentinin sərəncamında deyilir: “1991-ci ildən etibarən müstəqillik yollarında ilk addımlarını atarkən Azərbaycan keçirdiyi dərin siyasi, iqtisadi və sosial böhranla yanaşı, Ermənistanın hərbi təcavüzü, azərbaycanlılara qarşı yürütdüyü etnik təmizləmə siyasəti və Ermənistan-Azərbaycan, Dağlıq Qarabağ problemi ilə üz-üzə qalmışdı. Yalnız ümummilli lider Heydər Əliyevin 1993-cü ildə hakimiyyətə qayıdışı və apardığı müdrik siyasət nəticəsində ölkənin məhvolma təhlükəsinə, separatçılıq meyillərinə və başlanan vətəndaş müharibəsinə son qoyuldu, dövlətlə xalqın birliyi təmin edildi. İctimai-siyasi sabitliyin bərqərar olması, hərbi əməliyyatların dayandırılması və “Əsrin müqaviləsi”nin imzalanması bütün sahələrdə genişmiqyaslı islahatların başlanmasına zəmin yaratdı”.\nMüstəqilliyin ilk illərində Azərbaycanda hakimiyyətdə xalqın etimad göstərdiyi siyasi qüvvənin olmaması dövlət idarəçiliyi mexanizmlərinin formalaşmasında ciddi maneəyə çevrilməklə yanaşı, daxili böhranın, vətəndaş itaətsizliyinin, xaos və anarxiyanın yaranmasına rəvac vermiş, qanunçuluğun və hüquq qaydalarının təminatı, vətəndaşların azad, təhlükəsiz yaşamaq hüququnun, nəhayət, ictimai asayişin qorun-ması sahəsində ciddi problemlər yaratmışdı. De-yure müstəqilliyini bəyan etmiş Azərbaycanın de-fakto müstəqil dövlət kimi tanınmasına, müstəqil siyasət yeritməsində böyük problemlər mövcud idi.\nAXC-Müsavat iqtisadiyyatının reallıqdan uzaq iddialara, utopik ideyalara söykənən uğursuz xarici siyasət kursu beynəlxalq arenada respublikamız haqqında mənfi rəyin formalaşmasına gətirib çıxarmış, aparıcı qonşu dövlətlərlə münasibətlərdə ciddi psixoloji-siyasi gərginliyə səbəb olmuşdu. Ermənistanın işğalının getdikcə geniş miqyas aldığı bir vaxtda ölkə həqiqətlərinin dünya miqyasına çıxarılması üçün lazımi diplomatik işlər görülmür, əksinə, ayrı-ayrı qonşu dövlətlərdə kəskin reaksiya doğuran, qarşılıqlı münasibətlərdə etimadsızlıq və gərginlik yaradan məsuliyyətsiz bəyanatlara, çağırışlara yol verilirdi. Azərbaycanı uzun müddət ABŞ-ın yardımından məhrum etmiş “Azadlığa dəstək aktı”na bədnam 907-ci düzəliş də məhz AXC-Müsavat cütlüyünün uğursuz xarici siyasətinin nəticəsi idi. Üstəlik, ölkənin perspektiv inkişaf yolunda mayaka çevrilməli olan xarici siyasət kursunun hansı prinsiplərə əsaslandığı bilinmədiyindən daxili siyasi proseslərə kənar müdaxilə cəhdləri də özünü qabarıq göstərirdi.\nBelə bir ağır durumda hakimiyyət kürsüsünü zorla qorumaq üçün silaha əl atan AXC-Müsavat rəhbərləri 1993-cü ilin iyun ayının əvvəllərində Gəncədə ciddi hərbi-siyasi məğlubiyyətlə üzləşdikdən sonra ölkədə durum daha dramatik vəziyyət almış, respublika vətəndaş müharibəsi təhlükəsi ilə üz-üzə qal-mışdı. Belə bir böhranlı və ağır vəziyyətdə xalqın çıxış yolunu yenə də müdrik şəxsiyyətin - ulu öndər Heydər Əliyevin hakimiyyətə gətirilməsində görməsi bir sıra obyektiv reallıqlarla şərtlənirdi. Əksəriyyət başa düşürdü ki, yaranmış ekstremal şəraitdə ölkədə ictimai-siyasi gərginliyi aradan qaldırmaq, qiyamı yatırmaq, qanunsuz silahlı qüvvələri zərərsizləşdirmək, dövlət təsisatlarının normal fəaliyyətini təmin etmək bacarığına malik yeganə - alternativsiz lider məhz Heydər Əliyevdir! Həmin dövrdə xalqın ulu öndərə olan böyük sevgi və inamını dolayısı ilə etiraf etmək məcburiyyətində qalan və xalqın qəzəbindən qorxuya düşən AXC-Müsavat iqtidarının Heydər Əliyevi acizanə şəkildə Bakıya dəvət etməsi də məhz bu reallıqla şərtlənirdi.\nHəqiqi müstəqilliyə aparan yol\nUlu öndər Heydər Əliyevin 1993-cü il iyunun 15-də Ali Sovetin Sədri seçilməsi isə onun sadəcə, hakimiyyətə qayıdışı deyil, eyni zamanda, xalqın qurtuluş, qəhrəmanlıq tarixidir. Ümummilli liderin rəhbərliyi altında ölkədə ictimai-siyasi sabitlik təmin olundu, qanunsuz silahlı birləşmələr zərərsizləşdirildi, özbaşınalığa, hərc-mərcliyə, qanunsuzluqlara, kütləvi iğtişaşlara son qoyuldu. Ulu öndər Ermənistanın daha geniş ərazilərimizi işğal etməsinin, kütləvi qanlar axıdılmasının qarşısını aldı, atəşkəsin imzalanmasına nail oldu. Bu da təsadüfi deyildir ki, Heydər Əliyevin iyunun 15-də Azərbaycan Ali Sovetinin Sədri seçilməsi respublikanın çağdaş tarixində dönüş və qurtuluş mərhələsi kimi dəyərləndirilir.\nUlu öndər bir ictimai-iqtisadi formasiyadan digərinə keçid dövründə respublikanın qarşısında duran strateji vəzifə və hədəfləri düzgün müəyyənləşdirməklə dünyanın qabaqcıl dövlətlərinin təcrübəsində sınaqdan uğurla çıxmış, müsbət nəticələri sübut olunmuş inkişaf strategiyasının Azərbaycan gerçəkliyinə adekvat modelini yaratmışdır. Heydər Əliyev qısa zamanda özəl mülkiyyətçiliyə, sahibkarlığa, sərbəst rəqabətə meydan açan, dövlətsizləşdirməni özündə ehtiva edən, sosialyönümlü mahiyyət daşıyan, habelə xarici iqtisadi əlaqələrin gücləndirilməsi və münbit biznes mühitinin formalaşdırılması yolu ilə ölkəyə investisiya axınını stimullaşdıran liberal inkişaf modelinin praktik surətdə gerçəkləşdirilməsinə nail olmuşdur. “Azərbaycan dövlətinin strateji yolu yalnız demokratiya, sərbəst iqtisadiyyat prinsiplərinin bərqərar olması, bazar iqtisadiyyatı və sahibkarlığın inkişafıdır” - deyən Heydər Əliyev demokratik düşüncə və həyat tərzinin dünyada diktə etdiyi bu meyarlara hər zaman sadiqlik göstərmiş, milli inkişaf naminə bu yolun alternativsizliyi fikrinin ictimai rəyə aşılanmasına nail olmuşdur. Ümummilli lider mərkəzi planlaşdırma və bölgü sistemindən sərbəst bazar münasibətlərinə əsaslanan iqtisadi modelə keçid prosesinin aztəminatlı təbəqənin maraqlarına toxunmaması üçün dövlət büdcəsində sosial müdafiə tədbirlərinə geniş yer ayrılmasını da təmin etmişdir.\nHəmin dövrdə respublikanın məhdud maliyyə imkanları və zəif büdcəsi ilə qarşıya qoyulmuş strateji məqsədlərin yaxın gələcəkdə reallaşdırılmasının qeyri-mümkünlüyünü nəzərə alan, sosial-iqtisadi inkişaf prosesində xarici kapital və sərmayə amilinin təkanverici rolunu düzgün olaraq önə çəkən Heydər Əliyev xarici şirkətlərlə Xəzərin Azərbaycan sektorundakı zəngin neft ehtiyatlarının mənimsənilməsini nəzərdə tutan müqavilələrin imzalanmasına da vacib məsələ kimi yanaşmışdır. İqtisadi inkişafın sürətləndirilməsinin, səmərəli sosial-iqtisadi islahatlar aparılmasının, investisiya layihələrinin həyata keçirilməsinin ümdə şərti kimi müstəqil Azərbaycanın yeni neft strategiyası işlənib hazırlanmış, mərhələlərlə həyata keçirilmişdir.\nXX əsrin qlobal layihələrindən biri kimi alternativ enerji mənbələri axtarışında olan müasir dünyanın yeni geoiqtisadi xəritəsinin müəyyənləşməsinə əsaslı təsir göstərən “Əsrin müqaviləsi” Azərbaycanın siyasi və iqtisadi cəhətdən möhkəmlənməsinə, beynəlxalq iqtisadi münasibətlər sisteminə sürətli inteqrasiyasına da təkan vermişdir. Bir çox inkişaf etmiş dövlətlərin əsrlərlə keçdiyi inkişaf yolunu inamla qət edən respublikamızın inanılmaz iqtisadi və siyasi nailiyyətlərinin bazisinə çevrilən bu müqavilə, eyni zamanda, Azərbaycanın yüksək siyasi iradəsini, milli maraqlarını sonadək müdafiə etmək, təbii sərvətlərinə sahib çıxmaq əzminin təntənəsi kimi tarixiləşmişdir.\nDövlət müstəqilliyinin bərpasının iyirmi beşinci ildönümü haqqında Azərbaycan Respublikası Prezidentinin sərəncamında göstərilir: “Əsrlər boyu müstəqillik arzusu ilə yaşamış xalqımız ayrı-ayrı dövrlərdə müxtəlif imperiyaların və böyük dövlətlərin tərkibində olmasına baxmayaraq, hər bir xalqın milli varlığının mahiyyətini təşkil edən amilləri - dilini, milli-mənəvi dəyərlərini və mədəniyyətini göz bəbəyi kimi qoruyub saxlamaqla yanaşı, dünya mədəniyyəti xəzinəsinə də misilsiz töhfələr vermişdir. Dövlət müstəqilliyimizin bərpası bizə azərbaycançılıq məfkurəsi ətrafında sıx birləşərək beynəlxalq hüququn subyektinə çevrilmək və demokratik, hüquqi, dünyəvi dövlət qurmaq imkanı yaratmışdır.\nÖtən 25 il ərzində Azərbaycan xalqı dövlət quruculuğu prosesində ən ümdə amal, arzu və niyyətlərini gerçəkləşdirərək bütün sahələrdə əldə etdiyi nailiyyətlərlə haqlı olaraq fəxr edə bilər. Uğurlu daxili və xarici siyasətimiz sayəsində dövlətçilik ənənələrimiz möhkəmlənmiş, iqtisadiyyatımız inkişaf etmiş, mədəniyyətimiz zənginləşmişdir. Müstəqil Azərbaycan Respublikası bu gün hər bir vətəndaşımız və xaricdə yaşayan soydaşımız üçün əsl qürur mənbəyidir”.\nUğurlu islahatlar kursu\nUlu öndərin rəhbərliyi altında hazırlanaraq 1995-ci il noyabrın 12-də ümumxalq səsverməsi yolu ilə qəbul edilmiş müstəqil Azərbaycan Respublikasının Konstitusiyası dövlətin tarixində hakimiyyət bölgüsü prinsipinin, demokratik, hüquqi və dünyəvi dövlət quruculuğunun hüquqi əsaslarının, insan hüquq və azadlıqlarının qeyd-şərtsiz təmin olunmasının bünövrəsini qoymuşdur. Azərbaycan demokratik, hüquqi, dünyəvi dövlət kimi ilk dəfə insan hüquqlarının prioritetliyini və hakimiyyət bölgüsünü özünün gələcək inkişaf yolu kimi seçmişdir.\nKonstitusiyanın qəbulundan sonra müstəqil Azərbaycanda çoxpartiyalı sistem, siyasi plüralizim, söz, mətbuat və sərbəst toplaşmaq azadlığı bərqərar olmuş, dövlət idarəçilik sistemi tamamilə yenidən qurulmuş, məhkəmə-hüquq islahatları uğurla davam etdirilmişdir. Ölkənin idarəetmə sistemində siyasi mədəniyyət elementləri güclənmiş, icra hakimiyyəti orqanlarının işinin dinamikliyi artmış, yerli özünüidarəetmə orqanları formalaşmışdır. Ulu öndərin respublikaya rəhbərliyi illərində ölüm cəzasının, mətbuat üzərində siyasi senzuranın ləğvi, Azərbaycanın Avropa Şurasına tamhüquqlu üzv qəbul edilməsi, respublikada üçpilləli məhkəmə sisteminin formalaşdırılması, Konstitusiya Məhkəməsinin fəaliyyətə başlaması, İnsan Hüquqları üzrə Müvəkkil (Ombudsman) İnstitutunun yaradılması, Konstitusiyaya mütərəqqi əlavə və dəyişikliklərin edilməsi və digər məsələlər demokratik inkişaf yolunda əldə etdiyimiz mühüm nailiy-yətlərdəndir.\nMüstəqil respublikamızın 1995-ci il noyabrın 12-də ümumxalq səsverməsi ilə qəbul edilmiş ilk milli Konstitusiyasında xarici siyasətin konseptual xarakterinin, məqsəd və vəzifələrinin səhih şəkildə əksini tapması da məhz ulu öndər Heydər Əliyevin müdrikliyi və uzaqgörənliyi sayəsində mümkün olmuşdur. Dövlətin idarəetmə sisteminin əsasını təşkil edən Konstitusiyanın 10-cu maddəsində göstərilir: “Azərbaycan Respublikası başqa dövlətlərlə münasibətlərini hamılıqla qəbul edilmiş beynəlxalq hüquq normalarında nəzərdə tutulan prinsiplər əsasında qurur”.\nAzərbaycanın dövlət müstəqilliyinin möhkəmləndirilməsi istiqamətində görülən əsas işlərdən biri də məhz ölkənin dünya birliyinə inteqrasiyasının təmin olunmasıdır. Ulu öndər Heydər Əliyevin uğurlu xarici siyasət kursu nəticəsində bu problem öz həllini tam şəkildə tapmış və beynəlxalq təşkilatlarda bərabərhüquqlu səviyyədə əməkdaşlıq müstəqilliyin əsas dayaqlarından birinə çevrilmişdir. Bu gün Azərbaycan 300-dən çox beynəlxalq təşkilatla əməkdaşlıq edir. Yeni kollektiv sənədlərə və beynəlxalq müqavilələrə qoşulan Azərbaycan özünün coğrafi mövqeyindən, təbii ehtiyatlarından, iqtisadi potensialından istifadə əsasında bir çox dövlətlərlə və beynəlxalq qurumlarla əməkdaşlıq edərək böyük İpək yolunun bərpası, Avropa-Qafqaz-Asiya nəqliyyat dəhlizinin yaradılması, Xəzərin karbohidrogen ehtiyatlarının işlənməsi və dünya bazarına çıxarılması layihələrini səmərəli şəkildə həyata keçirir.\nMüstəqil Azərbaycan ulu öndər Heydər Əliyevin dövlətçilik və siyasi idarəçilik konsepsiyasına istinad edərək yeni-yeni uğurlara doğru inamla irəliləyir. 2003-cü ildən ölkəyə uğurla rəhbərlik edən cənab İlham Əliyev mütərəqqi inkişaf strategiyasını davam etdirməklə yanaşı, yeni dövrün tələblərinə uyğun zənginləşdirmiş, sosial-iqtisadi islahatlarla demokratikləşmə proseslərinin paralel şəkildə aparılmasına, birinin digərini tamamlamasına çalışmışdır.\nAzərbaycan beynəlxalq əlaqələr sisteminə cəlb olunan bütün ölkələrə münasibətdə onların ərazi böyüklüyü, hərbi gücü və iqtisadi potensialından asılı olmayaraq müstəqil xarici siyasət həyata keçirir. Rəsmi Bakı ötən illərdə beynəlxalq hüquq prinsiplərindən çıxış edərək praqmatizmə, qarşılıqlı faydalı əməkdaşlığa əsaslanan açıq siyasət yeritmiş, qlobal geosiyasi məkanda cərəyan edən proseslərə çevik, adekvat reaksiya vermiş, xarici dövlətlərlə ikitərəfli və çoxtərəfli əməkdaşlığa nail olmuşdur.\nAzərbaycan bütün optimal nəqliyyat-kommunikasiya xətlərinin, habelə neft-qaz boru kəmərlərinin keçdiyi əlverişli tranzit məkan kimi təkcə Avropa üçün deyil, həm də Uzaq Şərq üçün strateji əhəmiyyət kəsb edən ölkədir. Avropa Şurasının tamhüquqlu üzvü olan respublikamızın beynəlxalq təşkilatlara inteqrasiya prosesində BMT, ATƏT, Avropa Birliyi, NATO kimi qurumlarla sıx əməkdaşlığı hüquqi dövlət və vətəndaş cəmiyyəti quruculuğu prosesinin dönməzliyinə etibarlı təminat kimi qiymətləndirilir.\nPrezident İlham Əliyev çevik diplomatiya yeritməklə dünyanın demokratik dövlətlərinin və aparıcı təşkilatlarının Azərbaycana, habelə onun zorla cəlb edildiyi silahlı münaqişəyə münasibətinin əsaslı surətdə dəyişməsinə nail ola bilib. Rəsmi Bakının yürütdüyü prinsipial siyasətin nəticəsi olaraq regionda sülh, sabitlik və iqtisadi əməkdaşlığa ciddi təhlükə olan Ermənistan-Azərbaycan, Dağlıq Qarabağ münaqişəsinin həlli ilə bağlı beynəlxalq səviyyəli müzakirələr intensivləşib.\nAzərbaycan Ordusunun cari ilin aprelin əvvəllərində düşmən təxribatının qarşısını alaraq əks-hücumla 2 min hektar ərazini işğaldan azad etməsi beynəlxalq birlik tərəfindən də qəbul olundu. Ən qısa zamanda düşmən təxribatının qarşısının qətiyyətlə alınması və müzəffər Azərbaycan Ordusunun sürətlə irəliləməsi Ermənistan başda olmaqla onun himayədarlarını da təşvişə saldı. Azərbaycan Ordusunun aprel zəfəri həm Ermənistanı danışıqlar masası ətrafına oturmağa məcbur etdi, həm də ATƏT-in Minsk qrupunu Ermənistana konstruktiv danışıqlar məcrasına qayıtması üçün rəsmi Yerevana təzyiq göstərməyə vadar etdi.\nAprel ayında baş verən hadisələr bir sıra reallıqları da üzə çıxardı. İlk növbədə məlum oldu ki, Azərbaycan xalqının milli maraqlarını daim önə çəkən, mürəkkəb geosiyasi məkanda qətiyyətli, düzgün qərarlar qəbul etmək cəsarəti ilə seçilən güclü siyasi lideri, rəhbəri var! Ali Baş Komandanın düşmənin hərbi təxribatlarının qarşısının alınması və layiqli cavabının verilməsi ilə bağlı əmrləri ordumuzun böyük ruh yüksəkliyinə səbəb olmaqla yanaşı, xalqımızın böyük dəstəyi ilə qarşılandı.\n“Aprel döyüşləri dövlətimizin və ordumuzun gücünü, xalqımızın birliyini, həmrəyliyini və vətənpərvərliyini nümayiş etdirmişdir” - deyən Prezident İlham Əliyev Azərbaycan xalqının milli maraqlar naminə daim vahid mövqedən çıxış etdiyini bir daha bildirdi. Azərbaycan Silahlı Qüvvələrinin - hərbçilərin döyüş və qələbə ruhu insanlarda böyük qürur və sevinc hissləri doğurdu. Bir daha təsdiqləndi ki, ötən illər hədər getməyib - 1994-cü ilin may ayında atəşkəs barədə sazişin imzalanmasından sonra Azərbaycanda ordu quruculuğu və ölkənin müdafiə qabiliyyətinin artırılması istiqamətində işlər göz qabağındadır. Bu gün Azərbaycan Silahlı Qüvvələri yüksək döyüş hazırlığına malik peşəkar, hərbi-texniki vərdişlərə dərindən yiyələnmiş mükəmməl, vətənpərvər kadrlardan ibarətdir. Onu da xüsusi qeyd etmək lazımdır ki, son 13 ildə respublikanın hərbi büdcəsi on dəfədən çox artaraq bütövlükdə işğalçı Ermənistanın dövlət büdcəsinə çatıb. Ən müasir texnika və hərbi avadanlıqlarla təchiz olunan, döyüş ruhu yüksək Azərbaycan Ordusu qısa zamanda torpaqlarımızın işğaldan azad edilməsinə qadir olduğunu sübuta yetirdi. Məlum oldu ki, hərbi əməliyyatların davam edəcəyi müddətdə hər kəs “Hər şey cəbhə üçün, hər şey qələbə üçün!” şüarını uca tutaraq torpaqlarımızın düşməndən təmizlənməsi prosesinə əməli töhfəsini verməyə çalışacaq. Həmin günlərdə yeniyetmələrdən tutmuş ahıl insanlaradək hamının əlinə silah alaraq cəbhəyə yollanmağa hazır olduğunu bildirmələri də hərbi-psixoloji üstünlüyün əldə edilməsi baxımından vacib məqamlardan idi.\nYeni iqtisadi siyasət xətti\nÖlkə başçısının son 13 ildə reallaşdırdığı iqtisadi islahatlar nəticəsində Azərbaycan müasir keyfiyyət və iqtisadi yüksəliş mərhələsini yaşayır. Prezident İlham Əliyevin iqtisadi modernləşməni davamlı və sonu görünməyən proses kimi dəyərləndirməsi isə yeni elmi yanaşma kimi böyük maraq doğurur: “Biz gələcəyə baxmalıyıq. Bizi gələcəkdə nələrin gözlədiyi bizdən asılıdır. Azərbaycan xalqından asılıdır. Biz seçimimizi etmişik. Azərbaycan artıq müasir ölkədir. Ancaq müasirləşmənin limiti, hüdudları yoxdur. Bu, əbədi bir prosesdir, sonsuz bir prosesdir”.\nPostneft mərhələsinə qədəm qoymuş Azərbaycanın yeni inkişaf mərhələsinin əsas tələbi qarşıda duran məqsədlərin yüksək səviyyəli, çoxşaxəli olması, zamanın çağırışlarına cavab verməsi ilə bağlıdır. Bu məqsədlərə nail olmaq üçün ciddi elmi əsaslara söykənən müasir idarəetmə üsullarının tətbiqi, eləcə də strateji yanaşmaların daha uzunmüddətli dövrü əhatə etməsi zərurəti yaranır. Ölkənin yaxın gələcək üçün inkişaf prioritetlərinin müəyyənləşdirilməsi, keçilən yolun nəzəri və praktiki prizmadan araşdırlıması zərurəti həm də onunla şərtlənir ki, respublikamız keçid dövründən modernləşmə mərhələsinə uğurla transformasiya edir.\nDünyanın iqtisadi cazibə və təsir mərkəzinin Qərbdən Şərqə yönəldiyi bir tarixi dönəmdə Azərbaycanın strateji önəmi və bənzərsizliyi onun Avropa ilə Asiyanın qovuşuğunda yerləşməsi, sivil əməkdaşlıq və dialoq məkanına çevrilməsi ilə şərtlənir. Xüsusi vurğulamaq lazımdır ki, BMT Sivilizasiyalar Alyansının bir müddət əvvəl Bakıda keçirilmiş VII Qlobal Forumu Azərbaycanın multikulturalizm və tolerantlıq sahəsində əldə etdiyi uğurların müasir dünyaya təqdimatı baxımından geniş imkanlar açmışdır.\nAzərbaycan Prezidenti İlham Əliyevin hədəfi milli inkişafda intellektual irəliləyişə nail olmaqla dövlətin siyasi suverenliyinin və davamlı iqtisadi rifahının təmin edilməsindən ibarətdir. Təhsil və elm lazımi səviyyədə olmasa, milli inkişafın perspektivləri, Azərbaycan dövlətçiliyinin davamlı inkişafı barədə düşünmək çətin olar. Ölkə rəhbərliyinin insan kapitalının inkişafına xüsusi diqqətlə yanaşması həm də respublikamızın sürətli iqtisadi inkişaf yolunda olması, geniş maliyyə imkanları qazanması ilə şərtlənir. Belə mühüm mərhələdə mövcud uğurların qorunub saxlanılması üçün idarəçilikdə yüksək elmi-intellektual səviyyənin təmin edilməsi son dərəcə vacibdir.\nDövlət başçısının 2003-2016-cı illərdəki daxili və xarici siyasəti deməyə əsas verir ki, cənab İlham Əliyevin çoxşaxəli fəaliyyətində milli mənafe və maraq amili hər zaman olduğu kimi, bu gün də öndədir. Dövlət başçısı istər Dağlıq Qarabağ məsələsində, istər qonşu dövlətlərlə münasibətlərinin xarakterində, istərsə də xalqın təbii sərvətlərindən səmərəli istifadəsi məsələsində, ilk növbədə, xalqın milli maraqlarını əsas götürür. Dövlət müstəqilliyinin bərpasının iyirmi beşinci ildönümü haqqında Azərbaycan Respublikası Prezidentinin sərəncamında vurğulandığı kimi, bu gün Azərbaycan dünya ölkələri içərisində öz layiqli yerini tutmuşdur.


"Qarabağ" - "Seltik" matçına bilet satışı bərpa olundu - Qafqaz Xəbər Agentliyi - qafqaznews.az\n“Qarabağ” – “Seltik” matçına bilet satışı bərpa olundu\nAugust 3, 2015 12:04 Admin\nFutbol üzrə Çempionlar Liqasının III təsnifat mərhələsində “Qarabağ”ın Şotlandiya “Seltik”i ilə keçirəcəyi cavab görüşünə bilet satışı bərpa olunub.\n“Report”un məlumatına görə, Ağdam klubunun rəhbərliyi tərəfindən hüquq-mühafizə orqanlarına müraciət edildikdən sonra Tofiq Bəhramov adına Respublika stadionunun kassaları ətrafına polis briqadaları yerləşdirilib.\nEyni zamanda, klub işçiləri və könüllülərdən ibarət gənclər satışa nəzarət edir, azarkeşlərin sıra ilə bilet almalarını təmin edir.\n“Qarabağ” rəhbərliyi vətəndaşlardan xahiş edir ki, qanunsuz bilet alverinin qarşısının alınması üçün mütləq kassalardan bilet alsınlar.\nBiletlərin qiymətləri nömrəli sektorlar üzrə 1 – 10 manat arasında dəyişir. Biletlər 13 – 16, 29 və 38-ci sektorlara 10 manata, 12 və 17-ci sektorlara 8 manata, 11 və 18-ci sektorlara 6 manata, 10 və 19-cu sektorlara 5 manata, 8-9 və 20-21-ci sektorlara 3 manata, 5 – 7 və 22 – 24-cü sektorlara 2 manata, 1 – 4 və 25 – 27-ci sektorlara 1 manata satılır. VİP bilet isə 50 manatadır.\nQeyd edək ki, avqustun 5-də Tofiq Bəhramov adına Respublika stadionunda keçiriləcək “Qarabağ” – “Seltik” matçı saat 21:30-da başlanacaq. İlk görüş Şotlandiya komandasının qələbəsi ilə yekunlaşıb – 1:0.\nÇempionlar Liqasının III təsnifat mərhələsi çərçivəsində “Qarabağ”ın Şotlandiya “Seltik”i ilə keçirəcəyi cavab görüşünün biletləri satışa çıxarıldığı gün dayandırılıb.\n“Report”un xəbərinə görə, bu barədə Ağdam klubunun yaydığı bəyanatda bildirilib.\nRəsmi açıqlamada deyilir: “Qarşılaşmaya olan hədsiz maraq Tofiq Bəhramov adına Respublika stadionunun kassaları önündəki toplaşan izdihamdan bəlli idi. Təəssüf ki, kütləvi maraqdan istifadə edən bəzi “işbazlar” qeyri-leqal satışla qanqaraldıcı duruma səbəb olublar. Məhz bu səbəbdən, klubumuz tərəfindən kassalar bağlanıb, hüquq-mühafizə orqanlarına müraciət edilib və qeyri-leqal satışla bağlı tədbir görülüb”.\nSatış sabah səhərdən etibarən bərpa olunacaq. “Qarabağ” rəhbərliyi vətəndaşlardan xahiş edir ki, qanunsuz bilet alverinin qarşısının alınması üçün mütləq kassalardan bilet alsınlar: “Kassadan bilet almaqla “işbaz”ların alverinə zərbə vuraraq vətəndaşlıq mövqeyini sərgiləmiş olarsınız”.\nQeyd edək ki, avqustun 5-də Respublika stadionunda keçiriləcək “Qarabağ” – “Seltik” matçı saat 21:00-da başlanacaq.\n“Seltik” Azərbaycan Çempion Futbol Qafqaz Xəbər Agentliyi Qarabağ


““Şahnamə”dəki antitürk ruhu inqilabdan sonra İranda “islam” adı altında davam etdirilir” – Əhməd Obalı – Yenicag.Az\nAna Səhifə Banner ““Şahnamə”dəki antitürk ruhu inqilabdan sonra İranda “islam” adı altında davam etdirilir” – Əhməd Obalı\n““Şahnamə”dəki antitürk ruhu inqilabdan sonra İranda “islam” adı altında davam etdirilir” – Əhməd Obalı\nYeni Çağ Media Qrupu – Mart 25, 2016 - 04:59\n“İranın hədəfi kürdlərə kömək etmək yox, kürd-türk qarşıdurması yaradıb bundan öz mənafeləri üçün istifadə etməkdir.”\n– İrandakı son seçkilərin nəticələrini necə qiymətləndirirsiniz?\n– İranda iki önəmli seçki keçirildi: Ali qanunverici orqan olan Məclisə və rəhbərliyi təyin edən Məclise Xobreqana, yaxud ekspertlər məclisinə seçkilər keçirildi. Hər iki seçkilərdə seçiləcək üzvlər əvvəlcədən təyin olunur və ona görə də təbii ki, əsla və əsla demokratik və ədalətli seçkilər kimi qiymətləndirmək olmaz. Amma hər halda millətin önünə qoyulmuş təyinatlardan seçilmiş adamların siyahısına baxanda görürük ki, nəticələr mühafizəkarlar və inqilab keşikçiləri korpusunun istəklərinin əleyhinə olub. İranla Qərbin yaxınlaşmasına meyl göstərən insanlara daha çox səs verildi, nəninki İranla Qərbin daimi düşmənçiliyini istəyənlərə.\n– Sizcə sözügedən seçkilərin nəticələrinin Azərbaycan türklərinin Güneydəki milli hərəkatına hansı təsirləri olacaqdır?\n– Keçmişdəki məclis seçkilərindən fərqli olaraq belə qərara gəldik ki, bu seçkilərdə millət aktiv olsun. Çünki meydanı boş qoyanda bundan başqaları istifadə edirlər. Milli fəallarımız da, biz də televizyon olaraq bu qərara gəldik ki, millət meydanda olsun. Nəticədə gördük ki, namizədlərin bir çoxu milli məsələni gündəmə çıxardılar. Təbrizin, Urmiyənin, Ərdəbilin, Muğanın və bir çox şəhərlərin namizədləri, birinci mərhələdə seçilən nümayəndələri Ana Yasanın 15-ci maddəsinin tələbini, yəni türk dilində təhsil hüququnun həyata keçirilməsinin vacibliyini qaldırdılar. Bu baxımdan mədəni fəaliyyətimizin gedişatında sözügedən mərhələdən istifadə etməyimiz çox yaxşı oldu və düşünürəm ki, seçkilərin ikinci mərhələsində də həmin taktikadan istifadə olunmalıdır. Bu ancaq hərəkatımızın xeyrinədir. Bizim bu taktikamız rejimin maraqlarına ziddir. Rejim istəyərdi ki, biz passiv olaq, ancaq biz onu etmədik.\n– “İslahat”, yaxud orta xətt tərəfdarlarının məclisdə təmsilçiliyi hərəkat üçün nə vəd edir?\n– Biz mühafizəkarlara, islahatçılara və ya İranın içində olan hər hansı bir qola ümid bağlayıb evdə oturacağıqsa, səhv edirik. Ümidimiz öz fəaliyyətimizə olmalıdır. Tələblərimizi millətin elitasına, nümayəndələrinə çatdırmalıyıq. Rejim bizim passivliyimizi istəyir, ancaq biz aktiv olmalıyıq. Necə? Yaradılan istənilən şəraitdən istifadə etməklə. Necə ki, “Traktor” timinin oyunlarında milli şüarlar səsləndirirlər. Məclisə seçkilər də bir şəraitdir və biz bundan da yararlanmalıyıq. Əgər etməsək, bir də qalacaq dörd ildən sonraya. Qaldıqca da geri gedirik.\n– İranın Qərblə münasibətlərinin nisbi normallaşması fonunda Azərbaycan türklərinin Güneydəki milli hərəkatının zəifləyəcəyi ilə bağlı bədbin proqnozlar səsləndirilir. Sizcə, bu yaxınlaşma İrandakı Azərbaycan türklərinə nə vəd edir?\n– İran kimi teokratik, qeyri-demokratik dövlətlərin dünya ilə problemi olanda, bu vəziyyət həmin ölkənin ərazisində haqları tapdanan azlıqlara, müxaliflərə uyğun görünür. Bu baxımdan İran da istisna deyil. İran rejiminin Qərblə ixtilafları, problemləri olarsa, onun müxalifləri də bu şəraitdən istifadə edə bilərlər, öz səslərini dünyaya duyura bilərlər. Azərbaycanlıların isə vəziyyəti fərqlidir. Mübarizə tariximiz göstərir ki, biz heç zaman İranla Qərb arasında olan ən ağır böhrandan belə düzgün istifadə edə bilməmişik. Sözümüzü lazımi qədər eşitdirə bilməmişik və lazımi şəkildə təşkilatlanaraq özümüzü təsdiqləməmişik. Gördüyümüz işlər 30 milyonluq bir millət üçün qənaətbəxş hesab oluna bilməz. Daha çox işlər görə, ciddi nəticələr əldə edə bilərdik. Madam ki, özümüz şərait yarada bilməmişik, yaranmış şəraitlərdən, fürsətlərdən faydalanmalıyıq. Əgər böhrandırsa, böhrandan, münasibətlər yaxşıdırsa, bu vəziyyətdən istifadə etməliyik. İndi münasibətlər normallaşır. Şəxsən bu fikirdəyəm ki, hazırki yaxınlaşma bir fürsətdir. Əvvəllər də müəyyən şərtlər var idi, lakin İndi daha yaxşı şərait yaranıb. Əgər enerjimizi toplaya, birləşə bilsək, daha çox işlər görə bilərik. Hazırda bizim mübarizəmiz üçün daha əlverişli şərait mövcuddur. İranla Qərbin arasında buzların əriməsi İranı məcbur edir ki, cəmiyyətə müəyyən azadlıqlar versin. Bizim mübarizəmiz kürdlərdən fərqli olaraq silahlı deyil, sivil, mədəni mübarizədir. Bu cür mübarizə taktikası üçün cəmiyyətdə müəyyən azadlıqların olması vacibdir. Bu baxımdan düşünürəm ki, hazırki durum bizim taktikamıza uyğundur.\n– Azərbaycan Respublikasının dövlət başçısı İlham Əliyevin İran səfərini necə qiymətləndirirsiniz?\n– Azərbaycan bizim öz ölkəmiz, öz dövlətimiz olduğuna görə Azərbaycan Cümhuriyyətinin xarici ölkələrlə, o cümlədən, qonşuları ilə münasibətlərin yaxşılaşmasını təqdir edirik və dövlətimizin milli mənafelərinə uyğun hesab edirik. Bu, dolayısı ilə bizim də xeyrimizədir. Xüsusən də İranın Qərblə münasibətlərinin normallaşmasından sonra edilən bu səfəri xeyirli hesab edirik. Səfərin nəticələrini müsbət qiymətləndiririk.\n– Hazırda İran dövlətinin ərazisində kürdlərin türklər yaşayan ərazilərdə məskunlaşdırılması siyasəti yürüdülür, daha doğrusu davam etdirilir. Halbuki kürdlərin regiondakı mövcud mövqeyi İİR hakimiyyəti üçün ciddi təhlükə vəd edir. İranın bu siyasətini necə şərh edərdiniz?\n– Bu məsələnin tarixi kökləri, səbəbləri var. İran islamdan sonra təxminən 1000 ildən artıq bir dövrdə Azərbaycan türklərinin idarəçiliyində olub. Sarayda türk Qacar əyanlarının tabeçiliyində xidmət edən məmurlarının bir çoxu farslar idi. Fars milliyyətçiliyi heç zaman bununla barışmayıb. Azərbaycan türklərinə qarşı düşmənçilik davam edib. 1905-11-ci il Məşrutə inqilabı Qacarlar sülaləsinin süqutunu sürətləndirdi və diktatorun hakimiyyəti ələ keçirməsinə səbəb oldu. Təəssüf hissi ilə qeyd edim ki, Səttərxanın qəhrəmanlığına baxmayaraq, onun rəhbərliyi ilə başlayan inqilab Azərbaycan-türk sülaləsinin süqutuna, Azərbaycan türklərinə nifrət bəsləyən Pəhləvi sülaləsinin taxta çıxmasına səbəb oldu. Mən bu hadisəni tariximizin qara səhifələrindən hesab edirəm. Ona görə ki, öz əlimizlə özümüzə zərbə vurub diktatorun hakimiyyətə gəlməsinə kömək etmişik. Pəhləvilərin hakimiyyəti dövründə fars şovinzmi siyasəti həyata keçirildi, Azərbaycan türkləri ən amansız təzyiqlərə məruz qaldılar. Səbəb həm tarixi türk düşmənçiliyi, həm də azərbaycanlıların gücündən qorxu idi. Azərbaycnlıların Təbrizi uzun müddət əllərində saxlayıb Qacar qoşunlarını darmadağın etmələri bu qorxunu daha da artırmışdı. Azərbaycan türklərini Pəhləvilər qarşı da ciddi təhlükə hesab edirdilər. Ona görə hakimiyyətə gələn kimi cənubda ərəblərə, şimal-qərbdə Azərbaycan türklərinə qarşı fiziki və mədəni təzyiqlərə başladılar. Azərbaycan türkləri ən ağıq fiziki, sosial-iqtisadi məhrumiyyətlərlə qarşılaşdılar. Firdovsinin “Şahnamə”sindəki antitürk ruhu Pəhləvilərin etnik, mədəni siyasətində aparıcı xətt təşkil etdi və İslam inqilabından sonra da islam adı altında davam etdirildi. Azərbaycan türklərinə qarşı mübarizədə kürdlərdən də istifadə edirdilər. Əslində kürdlərdən o qədər də razı deyillər. Məqsəd dil və kök yaxınlığını ortaya atıb bizim əleyhimizə qaldırmaq üçün onlardan sui-istifadə etməkdir. Təəssüf ki, kürdlər də özləri bilmədən panfarsist siyasətə xidmət ediblər. Görürük ki, kürdlərin Urmiyə ətrafına yerləşdirilməsi dörd mərhələdə, ayrı-ayrı vaxtlarda həyata keçirilib. Əvvəlcə, 1918-ci il Güneydəki erməni soyqırımları zamanı Urmiyə ətrafında zorla boşaldılan Azərbaycan kəndlərinə kürdləri yerləşdirdilər. Sonra Rza şahın və daha sonra oğlu Məhəmməd Rza şahın zamanında kürd aşirətləri həmin bölgəyə yerləşdirildilər. Nəhayət, İran-İraq müharibəsi zamanı Xomeyninin göstərişi ilə həmin siyasət davam etdirilib. Bu siyasət hazırda da davam edir. Məqsəd bölgədə etnik balansı dəyişmək, türk amilini zəiflətmək və beləliklə, Türkiyə ilə Azərbaycan arasında kürd zolağı yaratmaqla türkləri bir-birindən ayırmaqdır. Farslarla dil yaxınlığını əsas gətirərək guya kürdlərə kömək edirlər. Hədəfləri kürdlərə kömək etmək yox, kürd-türk qarşıdurması yaradıb bundan öz mənafeləri üçün istifadə etməkdir. Qəti əmin edirəm ki, kürdlər bu siyasətə uymasalar, İran hakimiyyətinin bizə qarşı münasibəti necədirsə, onlara qarşı da eyni olacaqdır.\nSöhbətləşdi: Azər SARIYEV


“Şirkətlərin fəaliyyətinə Dünyamin Xəlilov nəzarət edirdi” – ŞAHİDLƏR | Bizimxeber\n“Şirkətlərin fəaliyyətinə Dünyamin Xəlilov nəzarət edirdi” – ŞAHİDLƏR\n30 Mart 2017 / 18:12 / Baxış sayı: 524\nProses hakim Əhməd Quliyevin sədrliyi ilə keçirilən iclasda şahidlər ifadə verib. Şahid Nizami Həmidov ifadəsində bildirib ki, “İntertekstil” şirkətində mexanik vəzifəsində çalışır. Onun sözlərinə görə, şirkət rəhbərliyinin göstərişi ilə öz adına 200 min manat kredit götürüb. N. Həmidov götürülən krediti onun adına başqa adamın aldığını deyib.\nŞahid Akif Əliyev deyib ki, “Beynəlxalq Bank”ın İdarə Heyətinin üzvü vəzifəsində çalışır. O qeyd edib ki, bankın Kredit Komitəsinin sədri vəzifəsində çalışarkən bank rəhbərliyi Dünyamin Xəlilova ayrılan kreditlərə razılıq verməsinə göstəriş verib: “Bu göstərişi birbaşa Cahangir Hacıyev verib. Onunla razılaşdırıldıqdan sonra Dünyamin Xəlilova kredit verlib”.\nSonra şahid qismində “Beynəlxalq Bank”ın İdarə Heyəti sədrinin müşaviri Emin Mustafayev ifadə verib. O bildirib ki, Cahangir Hacıyevin göstərişi ilə kreditlərin ayrılması ilə bağlı sənədlərə imza atıb. O əlavə edib ki, kreditlər fiziki şəxslərin adına rəsmiləşdirilsə də, özlərinə verilməyib: “Bu, qanun pozuntusu idi. Amma biz Cahangir Hacıyevin göstərişini icra etməli idik. Cahangir Hacıyevin göstərişi ilə şirkətlərin fəaliyyətinə Dünyamin Xəlilov nəzarət edirdi”.\nDaha sonra C. Hacıyevlə birlikdə həbs edilən, lakin sonradan şərti cəza ilə azadlığa buraxılan “Beynəlxalq Bank”ın Mərkəzi Filialının sabiq müdiri İlqar Abduulayev ifadə verib. Onun sözlərinə görə, “İntertekstil” şirkətinin işçilərinə kreditin verilməsi haqqında Emin Mustafayev göstəriş verib: “Bir neçə nəfərə 200 min manatlıq kredit verilib. Bu kreditlər bağlanmamış borcların ödənilməsinə yönəlib”.


Elan kodu: 1019379\nTorpaq satılır Neftçala rayonu\n6 sot və 9 sot yer satılır Neftçala rayonu mərkəzində 6 sot fərdi ev tikməkçün H.Əliyev prospekti Bankla üzbəüz,qostiniçanın yanı 9 sot Olimpiya komplexilə üzbəüz, Sahibkarlıq üçün Hər biri xüsusi mülkiyyətdir 12\n4 sot torpaq sahəsi, Bilgəh r.\nBilgəh Nardalan yolu Seobriz otelinin yaxınlıgı dəniz gıraginan 700 800 metr icəri 4sot torpag satiram.Bag və yaşamag ücün əlverişli yerdir .Gaz və işıgı var real alıcı ücun razılaşmag olar sənətləri Bələdiyə Sənəti.\n22 sot torpaq Şüvəlan parkından 2 dəqiqəlik məsafədə! Baki şeheri Xezer rayonunda, Şüvəlan qesebesinde, "Şüvəlan Park" dan, (solda) Şüvəlan deniz yolunda, merkezi magistral yoldan texminen 400 metre\nev alqi satqisi ustalar detoxic ari sudu ev temiri samsung galaxy grand neo plus qiymeti gence traktor zavodu yeni qiymetleri satiram.az yeniemlak.az bina evleri sebet.az turlar.az masinlar lalafo az.qizillar samsung galaxy tab 4 plansetlerin qiymeti


7 marketdən oğurluq edən narkotacir tutuldu - FOTOLAR\n10:32 09 Yanvar 2020 Oxunub : 1863\nBakıda tutulan narkotacirin silsilə oğurluqlar etməsi obyektlərin təhlükəsizlik kameraları vasitəsilə anbaan qeydə alınıb.\nDaxili İşlər Nazirliyinin (DİN) Mətbuat Xidmətindən Azvision.az -a verilən məlumata görə, Binəqədi Rayon Polis İdarəsinin (RPİ) 43-cü Polis Bölməsinin (PB) əməkdaşları tərəfindən narkotik vasitələrin qanunuz dövriyyəsi ilə məşğul olan şəxs saxlanılıb.\nBelə ki, bölməyə Binəqədi qəsəbəsində bir nəfərin narkotik vasitələrin alqı-satqısı ilə məşğul olması barədə əməliyyat məlumatı daxil olub. Keçirilən tədbir zamanı həmin şəxs, qəsəbə sakini əvvəllər məhkum olunmuş Hüseyn Bilalov tutulub.\nOnun üzərində şəxsi axtarış aparılan zaman 0,358 qram, yaşadığı evin həyətində yarımtikilidə gizlətdiyi yerdən isə əlavə olaraq 1 kiloqram 510 qram narkotik vasitə heroin aşkar olunaraq götürülüb.\nH.Bilalovun 43-cü Polis Bölməsində ərtafına əlavə əməliyyat tədbirləri keçirilən zaman onun başqa cinayətlər törətdiyi də məlum olub. Araşdırma zamanı onun Binəqədi rayonu ərazisində 1 evdən və 7 maketdən pul, tütün məmulatları, kombi aparatı, mobil telefonlar oğurladığı da məlum olub.\nQeyd edək ki, H.Bilalovun marketlərdən oğurluq etməsi həmin obyektlərin təhlükəsizlik kameraları vasitəsilə də anbaan qeydə alınıb. Faktla bağlı saxlanılan şəxs barəsində 43-cü Polis Bölməsində toplanan materiallar Binəqədi RPİ-nin İstintaq Şöbəsinə göndərilib. H.Bilalov barəsində Cinayət Məcəlləsinin müvafiq maddəsi ilə cinayət işi başlanılıb əməliyyat-istintaq tədbirləri davam etdirilir.


ABŞ HHQ Türkiyə üçün nəzərdə tutulan F-35A qırıcılarını 862 milyon dollara alacaq\nDünya xəbərləri 21 İyul 2020 07:45 (UTC+04:00)\nABŞ Hərbi Hava Qüvvələri Türkiyə üçün nəzərdə tutulan 8 ədəd F-35A qırıcı təyyarəsini "Lockheed Martin" korporasiyasından 862 milyon dollara alacaq.\nTrend-in "TASS"a istinadən verdiyi məlumata görə, bu barədə ABŞ Müdafiə Nazirliyinin bəyanatında deyilir.\nBəyanatda bildirilir ki, "Lockheed Martin"in Türkiyə üçün istehsal etdiyi səkkiz ədəd F-35 qırıcı təyyarəsinin ABŞ Hərbi Hava Qüvvələri tərəfindən 862 milyon dollara alınması korporasiya ilə daha əvvəl imzalanmış müqavilənin modifikasiyası çərçivəsində həyata keçirilir.\nQeyd edilir ki, bu razılaşma çərçivəsində HHQ korporasiyadan əlavə 6 ədəd F-35A qırıcı təyyarəsi alır. Bundan əlavə, Pentaqonda bildiriblər ki, müqavilənin modifikasiyası çərçivəsində "Lockheed Martin" təyyarələrdə ABŞ HHQ tərəfindən tələb edilən dəyişikliklər edəcək.\nXatırladaq ki, Türkiyə "Lockheed Martin" korporasiyasından 100 ədəd F-35A qırıcı təyyarəsi almağı planlaşdırırdı. Lakin Ankaranın Moskvadan S-400 zenit-raket sistemlərini almasından sonra Vaşinqton Türkiyəyə qırıcı təyyarələri satmaqdan imtina edib.


Gənclərimiz hərbi xidmətə niyə gec adaptasiya olurlar? - Günahkar Təhsil Nazirliyidir yoxsa.... - BiG.AZ\nGənclərimiz hərbi xidmətə niyə gec adaptasiya olurlar? - Günahkar Təhsil Nazirliyidir yoxsa....\nSözsüz ki, Azərbaycanın müharibə şəraitində olması gənc nəslin vətənpərvərlik ruhunda formalaşdırılmasını labüd edir. Bu baxımdan orta məktəblərdə tədris olunan hərbi-hazırlıq fənlərinin böyük əhəmiyyəti var. Bu məsələnin bütövlükdə Milli Ordunun döyüş qabiliyyətinə təsir edən amillərdən olduğunu vurğulayan ekspertlər gənclərin ilkin hərbi hazırlığı məhz orta məktəblərdə almalı olduğunu bildirirlər. Mütəxəssislər, bu sahədə vəziyyətin ciddi şəkildə araşdırılmasına və təsirli tədbirlərin görülməsinə ehtiyacın olduğunu deyirlər.\nBu məsələ ilə bağlı BiG.AZ-a açıqlama verən Psixologiya və Konsultasiya Mərkəzinin rəhbəri, psixoloq Elnur Rüstəmov bildirib ki, son vaxtlar hərbi dərslərin tədris olunması ilə bağlı xüsusi diqqət göstərilir: “Oğlanlar 15-16 yaşlarında fiziki yoxlanışdan keçirlər. Onların hərbiyə yararlığı yoxlanılır. Əgər onun tibbi və psixoloji problemləri yoxdursa hərbi xidmətə göndərilir. Əsgərliyə gedən kimi oğlanlar birbaşa hərbi işə cəlb olunmur. Müəyyən vaxt təlim məntəqələrində saxlanılırlar. Həmin təlim məntəqələrində silahla davranış, yemək qaydaları müəyyənləşdirilir. Əslində orta məktəblərdə və hərbi xidmətdə çağrışçılarla psixoloji işlər aparılmalıdır. Statistikada da göstərilir ki, daha çox problem hərbi xidmətə yeni çağırılanda və başa çatan zamanlarda olur. Əsgərin səbri çatmır və yaxud da hər hansı bir narahatçılığı olur. Bir sözlə psixoloji işi gücləndirmək lazımdır. Hərbi çağırış zamanı psixatrlarla yanaşı yaxşı olar ki, psixoloqlar da onlarla görüşsün. Bu görüş zamanı onların hərbi xidmətə yararlı olub olmamaqları aydınlaşacaq”.\nHərbi ekspert Ramil Məmmədli qeyd edib ki, 1937-ci ildə SSRİ Nazirlər Sovetinin qərarı ilə bütün ölkə ərazisindəki məktəblərdə hərbi vətənpərvəlik və dərnəkləri yaradıldı: “Burada orta məktəbləri bitirənlərə silahla davranış qaydaları, hərbi normativləri öyrədilirdi. Həmçinin kiçik nəzəri biliklər aşılanırdı. Ən önəmlisi isə psixoloji hazırlıq keçirdilər. Bütün sovet dövründə yaşayan oğlanlar və qızlar bu mərhələni keçirdilər. Hərbi hazırlıq dərslərində istehsal olunmuş silahlardan, minalarda və digər hərbi sursatlardan istifadə qaydaları əyani olaraq tədris olunurdu. Müstəqillik qazandıqdan sonra bu proses bir müddət davam etdirildi. Ancaq müəyyən zamandan sonra xüsusilə cəbhəboyu ərazilərdə yerləşən rayonlardakı məktəblərdəki təlim silahları sıradan çıxdı. Bunların bir çoxu da modelləşdiyinə görə döyüşdə istifadə olundu. 2000-ci illərin əvvəllərində Azərbaycan Avropa Şurasının qarşısında öhtəlik götürdü. Bu öhtəliyə görə yalnız nəzəri biliklər əsasında hərbi dərslər keçirilməyə başlanıldı. Hərbi hazırlıq dərsləri Sovet dövründəki kimi dərindən öyrədilmədi. Təlim silahlarından istifadə olunmur. Şagirdlər təlim mərkəzklərinə aparılmır. Nəticədə də Azərbaycan yeniyetmələri həqiqi hərbi xidmət yaşına çatdığı zaman müəyyən problemlərlə üzləşirlər. Bu problemlər psixoloji problemlərdir. Yəni mühitə adaptasiya dövrünü uzadır”.\nEkspert vurğulayıb ki, hərbi hazırlıq dərsləri dərindən aparılmalıdır: “Çünki Azərbaycan müharibə şəraitində yaşayır. Torpaqlarımızın 20 faizi işğal altındadır. Azərbaycanlı hər bir gənc atıcı silahlardan istifadə qabiliyyətinə malik olmalıdır. Lakin təəssüf ki, bu yalnız silahdan istifadə yalnız hərbi xidmətdə öyrədilir. Bundan bağlı ölkənin tanınmış şəxsləri, ekspertlər öz fikirlərini bildirib.Ancaq Təhsil Nazirliyi beynəlxalq standartları əsas gətirərək dərsliklərdə yenilik etmək fikrində deyil. Hərbi hazırlıq dərsliyinin özündə də problemlər var. Şəkillər köhnədir. Mənə bəzən elə gəlir ki, bu dərslikləri hazırlayan şəxslər hərbi billiyi aşağıdır. Hərbi elə bir sahədir ki, konkret ixtisaslar üzrə dərsliklər yazılmalıdır”.\nRamil Məmmədli psixoloji durumun fərddən aslı olduğunu da bildirib. “Həqiqi hərbi xidmətə gedən şəxs orda qarşılaşdığı hər hansı çətinliyə tap gətirməlidir. Hərbi xidmətə ilk gündə adaptasiya olanlar da var. Bir neçə aya öyrəşənlər də olur. Bunu sırf tədrislə bağlanmaqla düzgün deyil. Gənclərimiz hərbi xidmətə hazırlıqlı getməlidir. Əlbəttə bu hazırlıq orta məktəblərdə aparılmaldır”.\nBölmə: Xəbərlər Oxunub: 1720 Tarix: 19.02.2018\nNe ferqi var gec ya tez esas oduki her bir qardawimiz sag salamat gedib gelsin\nOlmus arzular telim kecmeye adam tapilar vetenperver sen get sensizlik2005 telim gec menim telime ehtiyacim yoxxdu\nNə məsələdi qız qızla evlənir?))) Öncə gəlin təlim kecım sonra gedin\nSilah sursatı əlimizdə patlatarsınız))\nGetmeyine gedek ona sozum yoxdu canim herbi telimler,silah sursat,tankimiz olsa yaxwi olar doyuw bolgesi olsun\nHe birde su olsun su vacibdi susuz olerem men :))\nHe baci ne yaxwi geldin sensizlikle vetenperver arasinda qalmiwdim gel gedek valla\nQemliinsan :) gelim bizde bir gedek esgerliye\nQardawim herbicidi ilde 45gunluk mezuniyet veriller her defe gelende yalan olmasin o herbi patari 45 defe geyinib qaqamin telefonunnan selfi cekdirmekde yesirim cixib ta, :)))\nHe yaman mehribanlawmisiz gorurem allah mehriban etsin ele yarawirsiz bir birinize toy etseniz mutleq gelecem menide devet edersiz\nYaxsi nece isteyirsen men onsuz addim atmaram\nHe gedin onda size yaxwi yol mende birin tapib gederem o varsa men yoxam size yaxwi yol\nMen vetenperversiz getmerem cunki oralari yaxsi taniyirsan)))\nHeee deme heqqi olsa super olar valla men iraziyam\nBurdakilari da qowariq ozumuze\nSensizlik vallah cagirsalar ele 2miz gedib esgerlik edib gelerdik burdakilerin acigina\nMən orda kursda olmuşam.iki il öncə.Qızları kobud oglanları bicbala soyuqqanlı.özlərindən başka kimsəyi bəyınməyən bilsələr türksən i vse...\nGetsem tek getmerem)))\nGedin izrailə.orda üc il xidmət edərsiniz)))\nHeee Qemliisan hamimiz birlikde gederdik\nKaw oglan olardim esgere gederdim ele esgere getmek isdeyirem caw qizlar ucunde esgere getmek qaydasi duwerdi\nYaxwiki varsan, duzluk hemise olacaq\nNə qederki saytlara mavilərin fahişələrin kiv də düşüklər olacaq belədə olacaq gənclər.\n• Mustafa - Esq 2018


Fevralın 21-də gözlənilən hava şəraiti - XALQQAZETI.COM\nFevralda 21-də buludlu hava şəraitinin üstünlük təşkil edəcəyi, gecə və səhər bəzi yerlərdə çiskinli yağış yağacağı, duman olacağı gözlənilir. Şimal-qərb küləyi gündüz cənub-şərq küləyi ilə əvəz olunacaq.\nHavanın temperaturu Abşeron yarımadasında gecə 3-6, gündüz 7-10, Bakıda gecə 3-5, gündüz 8-10 dərəcə isti olacaq.\nFevralda 21-də hava əsasən yağmursuz keçəcək, lakin gecə bəzi şərq rayonlarında yağış yağacağı gözlənilir. Gecə və səhər ayrı-ayrı yerlərdə duman olacaq. Şərq küləyi əsəcək.\nHavanın temperaturu gecə 2-6, gündüz 11-16 dərəcə isti, dağlarda gecə 0-5 dərəcə şaxta, gündüz 0-5 dərəcə isti olacaq.\n20 2020 17:18 - EKOLOGİYA


Putin “Xarici Legion”u niyə yaradır? - İDDİA\n5 Yanvar 2015 17:51\n1 779 Baxış\nRusiya çağırışçı sayı azalan orduya xarici vətəndaşları da qəbul etmək qərarına gəlib.\nPublika.az xəbər verir ki, İtaliyanın “La Repubblica” nəşri Rusiya prezidenti Vladimir Putinin bu barədə fərmanını şərh edərkən belə yazıb.\nFərmana əsasən, 18 yaşı çatmış qeyri-ruslar Rusiya ordusunda qulluq keçə biləcəklər. Bir şərtlə ki, onlar rus dilini bilməlidir.\nNəşr bu barədə qərarın 2003-cü ildə qəbul edildiyini yazıb. Lakin indiyə qədər müxtəlif səbəblərdən icra edilməyib. Hazırda gənc çağırışçıların çatışmazlığı Moskvanı bu qərarın təcili icrasına məcbur edir. Putinin təcili fərman verməsi də bununla bağlıdır.\n“Ukraynanın şərqində separatçılar tərəfindən vuruşan minlərlə qeyri-rus gənclə rastlaşmaq olar. Bu, faktiki olaraq, Rusiyanın “xarici legionu” deməkdir”, - deyə “La Repubblica” vurğulayır.\nDigər tərəfdən, nəşr rus ordusunda xidmət keçən qeyri-ruslar, xüsusilə bu ölkədə işləyən miqrantların daha asan formada vətəndaşlıq ala biləcəyini istisna etmir. “La Repubblica”a görə, bu prosesin sonunda belə nəticələr ola bilər: “Miqrantların vətəndaşlıq əvəzinə orduda xidmət keçməsi əvvəl də gündəmə gəlmişdi. Rusiyanın hazırkı vəziyyəti prosesin bu hədəfə doğru getdiyini göstərir. Beləliklə, Moskva “xarici legion” yaradacaq”.\nQeyd edək ki, Rusiyada artıq Tacikistanda sınaq üçün 201-ci diviziya yaradılıb. Bu diviziyada Tacikistan və Özbəkistan vətəndaşları müqavilə əsasında xidmət keçir. Bu, fransızların xarici legionuna bənzər formada yaradılıb.\nÖtən il Rusiya Dövlət Dumasında bu məsələ “Rusiya miqrantları ittifaqı” tərəfindən hökumətə verilən təklifə əsasən gündəmə gəlmişdi.\n“Rusiya miqrantları ittifaqı” rəhbəri Məhəmməd Amin təklifini belə əsaslandırırdı: “Rusiya ərazisində doğulmuş uşağın valideynlərindən biri Rusiya vətəndaşıdırsa, ona vətəndaşlıq avtomatik verilir. Amma hər iki valideynin vətəndaşlığı yoxdursa, burda problemlər yaranır. Bu baxımdan, məsələ ilə bağlı əməkdaşlıq ilk yaxşı addımdır. Hakimiyyətdən bizim müraciətimizə daha yaxşı baxmağı və nəzərə almağı xahiş edirik. Çünki Rusiyada yaşayan miqrant vətəndaşlıq, mənzil hüququ və digər hüquqları tələb edirsə, Rusiya ordusunda xidmət keçməyə məcburdur”.\nDumada “Hərbi borc və hərbi xidmət haqqında” qanun layihəsinə dəyişikliklərin edilməsi də təklif olunmuşdu. Qanuna təklif olunan düzəliş xarici vətəndaşların Rusiyada təcili hərbi xidmət keçməsi ilə bağlı idi. Hansı ki, bu şəxslər Rusiya ərazisində doğulublar. Çünki Rusiyada yaşayan miqrantların orda doğulan uşaqlarının əksəriyyəti bu ölkənin vətəndaşlığını ala bilməyib. Deputatlar bu şəxslərə hərbi xidmət əvəzinə dərhal vətəndaşlıqla bağlı pasportun verilməsini təklif edirdilər.\nDaha bir diqqət çəkən təklif isə Rusiyada yaşayan miqrantların da rus ordusunda hərbi xidmətdən keçməsi və qarşılığında vətəndaşlıq alması idi. Belə ki, bu şəxslər öz ölkələrində hərbi xidmət keçməyiblər və Rusiyada doğulmasalar da, rus torpaqlarında yaşayırlar, onlara bu imkan tanınacaq.\nBu təkliflər hələ də gündəmə qalır və “Rusiya miqrantları ittifaqı” müzakirələrin müsbət nəticələnəcəyinə ümid edir.\nDumanın müdafiə məsələlər üzrə komitəsinin üzvü Viktor Vodolaskiy də məsələni şərh edərkən deyib ki, Rusiya ordusunda xidmət keçmək miqrant uşaqları üçün kifayət qədər problemli məsələdir. Onun fikrincə, bu qanunvericilikdə həllini tapmalıdır: “Rusiya vətəndaşlığını almamış, amma bizim ölkənin ərazisində doğulmuş miqrant uşaqları orduda xidmət keçmək, hətta zabit olmaq istəyirlər”.\nO da hərbi xidmət əvəzinə miqrantlara Rusiya pasportu verilməsi təklifini müdafiə edib.\nBu miqrantlar üçün stimul verici təklif olsa da, onların gəldiyi ölkələr üçün xoşagəlməz tendensiyalara səbəb ola bilər. Rusiyada azərbaycanlı miqrantların da olduğunu nəzərə alsaq, bunun müəyyən mənada bizə də təsirləri var.\nPolitoloq Vəfa Quluzadə Publika.az-a açıqlamasında bunu azalan rus əhalisinin miqrantlar hesabına artırılması kimi şərh edib: “Məsələ odur ki, Rusiyada əhali azalması var. Buna görə də Rusiya miqrantları öz içərisində əritmək üçün müxtəlif addımlar atır. Bu da belə addımlardan biridir. Əgər miqrant Rusiyada yaşayırsa, işləri yaxşıdırsa, evinə qayıtmaq fikri yoxdursa, buyursun rus ordusunda vuruşsun və vətəndaşlıq alsın. Miqrantların kütləvi şəkildə buna gedəcəyinə inanmıram. Amma inanıram ki, bəzi miqrantlar buna gedə bilərlər. Hər-halda, Rusiyada tək Azərbaycanda yox, bütün keçmiş sovet ölkələrindən külli miqdarda miqrant var. Əgər həmin miqrantlar rus ordusunda xidmət edib vətəndaşlıq alsalar, Rusiya doğum problemini də həll etmiş olar”.\nMoskvada Azərbaycan diasporunun adının açıqlanmasının istəməyən nümayəndəsi isə məsələ ilə bağlı maraqlı detallar açıqlayıb.\nDiaspor nümayəndəsi hesab edir ki, bu təklifin gündəmə gəlməsi əslində Kremlin sifarişidir: “Faktiki olaraq, Rusiyada vətəndaşlıq almaq üçün kifayət qədər miqrant sıraya dayanıb. Onlar arasında azərbaycanlılar da var. Güman ki, əksər miqrantlar bu təklifi qəbul edəcəklər. Son vaxtlar NATO-nun Şərqə doğru hərəkət etməsi Moskvanı buna sövq edir. Lakin o da bəllidir ki, bu məsələ yalnız Kremlə lazım olanda tətbiq ediləcək”.


Prezident İlham Əliyev: Hər bir rayonda ixtisaslaşma aparılmalıdır\n16:43 28 Yanvar 2015\nİstifadəsiz qalan torpaqlar da kifayət qədər çoxdur. Vaxtilə kimsə onları ya zəbt edib, ya icarəyə götürüb. İcarəyə götürüb və elə də qoyub gedib. Deyir ki, mənim orada, burada torpağım var. Sənin torpağın varsa, get, o torpaqda iş gör. Yəni, hesab edirəm ki, biz istifadəsiz torpaqların taleyi ilə bağlı tədbir görməliyik.\nAzərTAc xəbər verir ki, bu sözləri Prezident İlham Əliyev “Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı”nın icrasının birinci ilinin yekunlarına həsr olunan konfransdakı yekun nitqində söyləyib.\nDövlətimizin başçısı vurğulayıb ki, kim torpağı icarəyə götürüb istifadə etmirsə, gərək o icarə müqavilələri ləğv edilsin. O müqavilələr verilsin o torpaqda işləyənə. Yoxsa torpağı götürürlər, ondan sonra təyinatı dəyişdirirlər, daha sonra o torpaqlarda müxtəlif obyektlər tikilir və s. Bu, yolverilməzdir. Yerli icra orqanlarının nümayəndələri nəzarət etməlidirlər. Onların rayonlarında əgər kimsə bu işlə məşğul olursa, buna qarşı tədbir görülməlidir.\nPrezident İlham Əliyev deyib: “Mərkəzi orqanlar da burada yeni təkliflərlə çıxış etməlidirlər ki, istifadəsiz torpaqlar olmasın. Onsuz da bizim o qədər də çox torpağımız yoxdur. İcazə verə bilmərik ki, istifadəsiz qalsın, yaxud da ki, torpaqdan səmərəli şəkildə istifadə edilməsin. Əksinə, mən keçən il demişəm, bir daha demək istəyirəm ki, hər bir rayonda ixtisaslaşma aparılmalıdır. Hansı rayonda nə əkilməlidir, hansı məhsul yetişdirilməlidir?! Budur, bizim əsas işimiz”.\nXəbərin orijinal ünvanı: http://azertag.az/xeber/Prezident_Ilham_Aliyev_Her_bir_rayonda_ixtisaslasma_aparilmalidir-828081\nPrezident İlham Əliyev Hər rayonda ixtisaslaşma aparılmalıdır


Misirdə beş siyasi fəal həbs edildi\n• Paytaxt 12:07 - İşğaldan azad edilən rayonlarda hava limanlarının tikintisi ilə bağlı qərar imzalanıb\n• Toplum 18 İyun 15:46 - Çağırışçılara SMS göndəriləcək\nÖtən həftə Qahirədə baş vermiş toqquşma bu il Misirdə baş verən ən şiddətli qarşıdurmalardan hesab olunur. Xatırladaq ki, Misir bu ilin başlanğıcından onlarla ölümə və çoxlu yaralanmaya səbəb olan zorakı etiraz dalğası ilə sarsılmışdı.\nToqquşmanın nəticəsi olaraq Misirin baş prokuroru qarşudurmalar zamanı 5 aparıcı siyası fəalin həbs edilməsi haqqında qərar qəbul edib. Prokurorluğun verdiyi bəyanata görə fəallar insanlara qarşı zorakılıqda, mülkiyətin dağıdılmasında və Müsəlman Qardaşlarının qərargahının ətrafında baş verən etiraz aksiyaları zamanı sülhün pozulmasında ittiham edilirlər.\nMəlumat üçün bildirək ki, fəalların həbsi Misir presidenti Morsinin milləti qorumaq üçün addımlar atacağı haqqında xəbərdarlığından bir gün sonra baş verib. Prezident Morsi zorakılığa qarışan istənilən siyasətçiyə qarşı lazımi ölçü götürüləcəyini demişdi. Bazar ertəsi həbs edilən beş fəaldan biri olan Alaa Abdel-Fattah isə 2011-ci ildə prezident Hüsni Mübarəkin hakimiyyətdən getməsində rol oynayan aparıcı bloggerlərdən biridir.\nİşğaldan azad edilən rayonlarda hava limanlarının tikintisi ilə bağlı qərar imzalanıb


Milli Kitabxana mart soyqırımı qurbanlarının xatirəsinə həsr olunmuş virtual sərgini istifadəçilərə təqdim edib\n17:40, 18 Aprel 2021\n31 Mart, 12:03 Sosial mediada paylaşın:\nHər il martın 31-ni Azərbaycan xalqı kədər və hüznlə qeyd edir. 1998-ci ildən başlayaraq, hər il Azərbaycan Respublikasında 31 mart - Azərbaycanlıların Soyqırımı Günü kimi qeyd olunur, soyqırımı qurbanlarını anma tədbirləri keçirilir, dünya ictimaiyyətinin diqqəti bu məsələyə cəlb olunur.\nAzərbaycanlıların kütləvi surətdə qırğını, repressiyalara məruz qalması, doğma yurdlarından sürgün edilməsi və didərgin salınması XX əsr tarixinin ən faciəli və dəhşətli səhifələrindəndir. Əllərinə düşən fürsətdən istifadə edən ermənilər uşaq, qoca, qadın demədən minlərlə insanı qılıncdan, süngüdən keçirdilər, diri-diri yandırıblar. Milli memarlıq incilərini, məktəbləri, xəstəxanaları, məscid və digər abidələri dağıdıblar. Bakının böyük bir hissəsini xarabalığa çevirdilər. Azərbaycanlıların soyqırımı təkcə Bakıda deyil, Şamaxı, Quba qəzalarında, Qarabağda, Zəngəzurda, Naxçıvanda, Lənkəranda, Gəncədə və digər bölgələrdə xüsusi qəddarlıqla həyata keçirilib. Bu ərazilərdə dinc əhali kütləvi surətdə qətlə yetirilib, şəhər və kəndlər yandırılıb, milli mədəniyyət abidələri dağıdılaraq məhv edilib.\nM.F.Axundzadə adına Azərbaycan Milli Kitabxanasının əməkdaşları tərəfindən “31 mart – Azərbaycanlıların Soyqırımı Günü” adlı virtual sərgi və “31 mart - Azərbaycanlıların Soyqırımı Günü” Elektron məlumat bazası hazırlanıb.\nMilli Kitabxanadan bildirilib ki, elektron məlumat bazası “Unudulmaz faciə”, “Rəsmi sənədlər”, “Görkəmli şəxslər mart soyqırımı haqqında”, “Hadisələrin gedişi”, “Siyasi-hüquqi qiymətləndirmə”, “Kütləvi repressiyaların qanlı tarixi”, “Kitablar”, “Məqalələr”, “Filmoqrafiya” və “Soyqırımı yaddaşlarda” bölmələrindən ibarətdir. Virtual bazalarda fotolar, mövzu ilə əlaqəli kitab və məqalələr nümayiş olunur.\nSərgi və Elektron məlumat bazası ilə tanış olmaq istəyənlər aşağıdakı linklərə daxil ola bilərlər:


Niyə yuxu doğuran bir yuxu görmürsən? Bir yuxuda bir oğlan var. Bir oğlanın doğuşu haqqında arzularını şərh\nBir oğlan doğurduğunuz yuxu təfsiri\nHətta yuxuda bir körpə görünüşü qadın üçün çox həyəcanlı və sevincli bir hadisə olur, xüsusilə də ananın xoşbəxtliyini yaşamaq üçün arzu edir. Ancaq yuxu gördükdən sonra belə bir müsbət əhval-ruhiyyəyə baxmayaraq, xəyal kitablarından nə demək olduğunu anlamaq üçün zərər olmazdı. Budur, xəyalda bir oğlan doğurmaq üçün müxtəlif məşhur yuxu kitabları bizə nə vaxtsə verilir? Ən məşhur şərhlərə daha çox nəzər salaq.\nRüyada bir oğlan doğurmaq üçün: yuxu kitabları nə deyir? Bacı bir oğlan doğurduğu bir yuxu\nRüyada bir övlad doğurmaq üçün: yuxu kitabları nə deyir?\nXəyallarına düşmüş qadınlar yeni doğulan uşağın anası yaxın gələcəkdə karyera və biznesdə müvəffəqiyyət gözləyə bilər. Bir kişi uşağı həyat problemlərinin həllində iddialı bir rəmzidir. Buna görə xəyal kitablarının şərhlərinin əksəriyyəti bu yuxudan sonra öz məqsədlərinə nail olmaq üçün özünüzdə görünməmiş enerji hiss edəcəksiniz. Belə bir yuxu evlənmək istəyən bir gənc xanım arzusunda olarsa, bu onun əxlaqi hazırlığını ailə həyatına daxil etmək deməkdir. Ailə tərcüməçisinə və Millerin yuxu kitabına qayıtdıqdan sonra bir uşağa doğuş, ictimai vəziyyətin sürətlə artması, maliyyə rifahının yaxşılaşması deməkdir. Evlənməyən xanımlar üçün bu yuxu əlin və ürəyin yaxınlaşması təklifini göstərir. Əgər doğulan uşaq sağlam və zəif olmasaydı, bu, ailənizdə bir ziddiyyət, münaqişə var ki, aydın bir işarədir. Yenidoğanın bir yuxuda istenmeyen olması halında, zaman və pulun qeyri-kafi itkisi, apatiya, kiçik çətinliklər gözləyin.\nBir yuxuda bir uşaq doğurmaq üçün: niyə\nUyğunluğu daha dəqiq bir şəkildə izah etmək üçün, çatdırılma prosesinin baş verdiyi şərtləri, onun gedişatını və hansı emosiyaların yaşadığını xatırlatmanızı məsləhət görürük. Bir xəyalda baş verən hadisənin dəqiq görünüşünü bərpa etməyə çalışın.\nEvdə doğum edin və öz qanı baxın - tezliklə yaxınlarınızla görüşmək. Xəstəxanada doğuş, yəni bir dövlət evində xarici bir şəhərə hərəkət etmək, yaxın bir yerdən uzaqlaşmaq kimi müalicə edilir.\nXəyalda doğum çətin olsaydı, uzun müddət əziyyət çəkirsinizsə, sonra xoşbəxtlik və yeni yüksəkliklərə nail olmaq çətin olacaq.\nDoğumdan sonra xoşbəxtlik və məmnunluq hiss etmək, doğru yolda olduğunuzun simvolu. Planladığınız bütün yaxşı əməllər çox səy olmadan həyata keçiriləcəkdir. Rüyada bir övlad doğmaq və mənfi hisslər (qorxu, uşağa xoş gəlməmək, depressiya və s.) Hiss etmək - narahatlıq, xəstəlik və maliyyə çətinlikləri gözləyir.\nQardaşın bir oğlan doğduğu bir yuxu\nÇox vaxt qızlar bir dost ya da bacının doğulmasından gördüyü bir yuxu görəcəklər. Xəyal kitablarına görə, bu, səninlə bu qadın arasındakı yaxın dostluq əlaqələrinin olmasıdır. Yaxşı olar ki, siz və bu şəxs gələcəkdə oxşar həyat yoluna malik olacaq. Bir-birinizə çətin vəziyyətlərdə, kömək və səmimi şəkildə uğur qazanacaqsınız.\nXoşbəxtlikdən, ən xəyali kitablar üçün, bir oğlan doğurma müsbət baxımdan daha çox müalicə olunur. Buna görə də, bu xəyaldan sonra tezliklə həyatınızda görünəcək əlverişli dəyişikliklər gözləyirik!\nRüyada ayaqqabıları görmək üçün bu nə deməkdir?\nNiyə yuxular dəhşətli yuxulardır?\nSöz-söhbətlərin və psixoloji idarəetmənin psixologiyası\nƏrinlə münasibətlərdə qadın səhvləri\nEvdə toyuq ilə sürüşdürün\nPomada insan sağlamlığına təsiri\nBir adamın özünə necə baxmaq istədiyini\n2018-ci il tirajı üçün itin nə olacaq\nGiləmeyvə və şorba ilə şorba\nZayıflama və şekillendirme proqramı\nVivianitin terapevtik və sehrli xüsusiyyətləri\nBrokoli ilə pancake\nFasulye ilə qişa


Görəsən bu şəhərin musiqiləri olmasaydı neçə intahar xəbəri yayılarda » Qadınla.Com - Qadınlar Birİncidir!\nTarix: 2-09-2017, 11:30\nBu günlük məqsəd belə sona çatdı. Platonik qız tələsirdi mesajı sonlandırmağa. Amma yatmadı. Mahnını açdı. Sevdi mahnını, düşündürücü idi. O da düşündü. Eyni xəyala bənzər bir xəyal idi. Küçələr eyni idi. Söhbətlər də eyni idi. Biraz daha yaxın idilər. Əl-ələ tutmuşdular deyəsən. Eyni ssenari gedirdi. Qız və platonik oğlanın ehtimal vermədiyi başqa biri. Başqasının xəyalında oynayan başqaları. Bilsəydi, xəyal qurmazdı


Yaşayan ölülər » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nƏtrafınızdakı insanları müşahidə edirsinizmi?\nKim nə işlə məşğuldur, nələr edir, nələr düşünür və s. Bəlkə bir çoxunuz düşünər ki, başqaları məni niyə maraqlandırsın ki. Amma təfəkkür etmək üçün ətrafımızdakı insanlar çox gözəl mövzudur. Bir ticarət mərkəzinə gedəndə sağınızda, solunuzda gəzən, fərqli söhbətlər edən, fərqli düşüncələri və ya hərəkətləri olan insanlara yəqin ki, diqqət edirsiniz.\n♥ ✰ ♥ ✰ ♥\nBəzən bir əyləncə mərkəzindəki insanlar, böyük izdiham halında, sevinc içində, yüksək səslə danışaraq, hər biri diqqət çəkən, bahalı maşınlarına minib ordan uzaqlaşırlar. Bəzən də televizorda gördüyünüz bir verilişin tamaşaçılarının sevincinə, həyəcanına və ya şənlənməsinə şahid olursunuz. Mükafat vermə mərasimləri, musiqi və rəqs yarışmaları, şənlik proqramları ekranlardan şən, həyat dolu, canlı ruhu əks etdirir… Bütün bunlar uzaqdan izlənildikdə insana çox cəzbedici görünür. İnsanlar oradakı sevinci, həyəcanı, həyat dolu, aktiv insanları böyük heyranlıqla izləyir və onlar kimi olmağa həsrət duyurlar.\nHəqiqətən də, uzaqdan baxanda necə də canlı, həyat dolu, hərəkətli görüntülərdir…Bir an olsa belə insanın ağlına, bu insanlar arasında yaşayan ölülər ola biləcəyi düşüncəsi gəlməz.\nHəyatlarını, bütünlüklə, professional bir kino aktyoru kimi xoşbəxt insan rolunu oynayaraq keçirirlər. Demək olar ki, hər gün ağıllarında, dillərində “həyatdan bezmişəm”, “hər şey mənasızdır”, “heç nədən zövq almaq olmur” ifadələri var. Hətta bəziləri bezginlik, sıxıntı kimi səbəblərdən ölməyi, intihar etməyi düşünür. İnsanlar bu hala gəlmələrinin səbəbini də heç bilmirlər. Düşünsələr də, anlaya bilmirlər. Səbəb isə çox aydındır: yaşadıqları bu dərin yoxluğun, əzabın, iztirabın tək səbəbi gözlərini, qəlblərini həqiqətlərə qarşı bağlamalarıdır. Yaşadıqları sevgisizlikdir. Əgər sevginin və gözəlliklərin mənbəyinin nə olduğunu bilsələr, qurtuluş onlar üçün çox asan və sadəcə bir an məsələsi ola bilər.\n24 oktyabr 2013 02:33\n25 sentyabr 2013 14:53\n25 sentyabr 2013 11:45\n24 sentyabr 2013 18:07\n24 sentyabr 2013 17:55\n24 sentyabr 2013 17:10\nOxudum heqiqetler var :/ tewekkurs\n24 sentyabr 2013 16:51\n♥ ✰ ♥ ✰ ♥tewekkurler♥ ✰ ♥ ✰ ♥\n24 sentyabr 2013 16:13\n24 sentyabr 2013 16:12\n24 sentyabr 2013 15:59\n24 sentyabr 2013 15:35\nIntihar etmek istiyennen zeyif bu dunayda hec bir varliq yoxdu olmuycaqda . bunu etmeyi fikirlewende axira qeder fikirlewsinler axirim ne olacaq Allahin qabaqinda nece cavab verecem.Bu dunyada hecneye gore canivia qiymaqi deymezzzzzzzz.haminin cetinliyi olurda olum care deyil ki\nHəqiqətən də, uzaqdan baxanda necə də canlı, həyat dolu, hərəkətli görüntülərdir…Bir an olsa belə insanın ağlına, bu insanlar arasında yaşayan ölülər ola biləcəyi düşüncəsi gəlməz\n24 sentyabr 2013 14:48\naxiraa kimi oxuduum coox sgaolun maarqli idi)))\n24 sentyabr 2013 14:01\n24 sentyabr 2013 13:59


Bu şirkət Bakıdan Ankaraya uçuşları bərpa edir\n"Buta Airways" aşağıbüdcəli aviaşirkəti beynəlxalq uçuşların coğrafiyasını genişləndirir. Aviaşirkət Bakıdan Türkiyənin paytaxtı Ankara şəhərinə uçuşları bərpa edəcək. Bakı-Ankara-Bakı marşrutu üzrə xüsusi reyslərin mayın 17-dən etibarən həyata keçirilməsi nəzərdə tutulur.\nMəlumata görə, Azərbaycanın aşağıbüdcəli aviaşirkəti ötən ilin 6 dekabr tarixindən İzmir şəhərinə uçuşlar həyata keçirir, bu il martın 18-dən isə Bakıdan İstanbula hava əlaqəsini bərpa edib.\nAzərbaycanda 90 min insanın pensiyası LƏĞV EDİLDİ


Vaxt.Az - Aldana bilərsiniz!\n16:40 | 5 yanvar 2018 | Cümə Məqaləyə 1759 dəfə baxılıb Şriftin ölçüsü\nSon zamanlar xarici ölkələrdən, o cümlədən Türkiyədən ev alan Azərbaycan vətəndaşları artıb. İzmir, İstanbul, Antalya və digər regionlardan hətta bir milyon dəyərində də ev, villa və digər danışmaz əmlaklar alınır. Ekspertlər hesab edir ki, xarici ölkələrdən ev alan vətəndaşlar ehtiyatlı davranmalıdırlar. Çünki bəzi hallarda aldadılma halları baş verir.\nAzərbaycan Rieltorlar Assosasiyasının rəhbəri Vəfadar Axundov bildirib ki, Azərbaycanda Avropa və Türkiyə danışmaz əmlak bazarına maraq yüksəkdir. Ötən il ərzində 248 Azərbaycan vətəndaşı Türkiyədən daşınmaz əmlak əldə edib. Amma əmlak alanların çoxu Azərbaycan rieltor şirkətlərinə müraciət etmirlər və birbaşa həmin şirkətlərə yönəlirlər. Bu isə bəzi hallarda vətəndaşların adladılma riskini artırır. Xüsusilə də evlərin qiymətində aldadılma hallarına daha çox rast gəlinir: «Məsələn, 100 min avroluq əmlak 150-200 min avroya satılır. Ancaq vətəndaş aldığı əmlakı satmaq istəyəndə aldığı qiymətdən iki dəfə aşağı sata bilmir».\nO bildirib ki, xaricdən əmlak almaq istəyən vətəndaşlar yerli rieltor şirkətlərinə müraciət etdikdə isə belə risklərdən uzaq olurlar: «Yerli rieltor şirkətləri işlədikləri ölkələrdəki əmlak bazarını monitorinq edib müştəriyə bazar üzrə qiymətləri dolğun şəkildə təqdim edirlər. Nəticədə, İspaniya, İtaliya və yaxud Türkiyədə əmlakın qiyməti 100 min avrodursa, müştəriyə artıq 150-200 min avroya təklif edilə bilmir».


Səməni cücərtmək, tonqal qalamaq islama görə haram sayılırmı? Novruz hansı xalqa məxsusdur?\n19:41 18 mart 2016 4377\nNovruzun adı niyə farscadır?\n“Novruz bayramının Azərbaycan xalqının folklorunda, mədəniyyətində, məişətində böyük yeri var. Novruz mərasimləri və onları əks etdirən elementlər folklorla bağlıdır və çox qədim tarixi var”. APA TV-nin məlumatına görə, bunu etnoqraf, tarix üzrə fəlsəfə doktoru İlhamə Məmmədova "Yaşıl orta" Novruza həsr olunan bayram buraxılışında deyib. O bildirib ki, Novruz mərasimləri və hazırlıqları bayramdan bir neçə həftə öncədən başlayır: “Odur ki, Novruz yalnız bayram günündən ibarət deyil, bayramaqədərki hazırlıq müddəti də Novruza aid mərasimlərə daxildir. Bayramdan öncə Səməni cücərdilir, evdə təmizlik işləri aparılır, ailə üzvlərinə yeni paltarlar alınır və s. Təzə paltar da Novruzun elementlərindən biridir. Novruzla həyat canlanır və yenilənir. Bu yeniliklər insanların daxili aləminə də təsir edir. Ümumiyyətlə, Novruzda yenilikçi məqamlar çoxdur”.\nİ.Məmmədova qeyd etdi ki, Novruz bizim mədəniyyətimizin ayrılmaz bir parçasıdır: “ Novruza aid şirniyyat növləri də var. Əvvəllər paxlava, şəkərbura ancaq bayramda bişirilərdi. Şirniyyatın hazırlanmasının da öz mərasimləri vardı. Qohum-əqraba bir yerə yığılar paxlava bişirilərdi. İnsanlar birgə olduqları zaman sevinc də sevincə qarışar, nəğmələr, bayatılar söylənilərdi. Bu cür ənənələrin ictimai əhəmiyyəti çoxdur. İnsanlar bir-birinə daha da doğmalaşır, mehribanlaşırdı”.\nEtnoqraf Novruzun tarixi haqqında da məlumat verdi: “ Bu təbiət bayramıdır, onun dəqiq tarixi yoxdur. Novruzu hansısa dinlə, atəşpərəstliklə bağlamaq doğru deyil. Çünki Novruzun tarixi atəşpərəstlikdən də qədimə dayanır. İnsan hər zaman təbiətin oyanmasını, fəsillərin dəyişməsini duyub. Bu bayram birdən-birə, yaxud da bir gündə yaranmayıb. Novruz əsrlərin sınağından keçib və əsasən də mülayim iqlim qurşağında yaşayan xalqlar tərəfindən qeyd olunur. Novruzu hansısa xalqa aid etmək doğru olmaz. Bu coğrafiyada yaşayan xalqlar tərəfindən qeyd olunan müşrərək bir mədəniyyətdir. Qonşu xalqlar arasında daima mədəni diffuziya olub və hər bir xalq Novruza özünəməxsus çalar qatıb”.\nMövzu ilə bağlı islamın mövqeyinə aydınlıq gətirən ilahiyyatçı Əli Şərbətov isə bildirdi ki, dinimiz milli mədəniyyətə və ənənəyə qarşı deyil: “ Hər bir xalq öz qədim adət-ənənləri ilə formalaşaraq, bu günə gəlib çatır, öz mədəniyyətini yaşatmağa çalışır. Hər bir millətin tarixində özünəməxmsus milli bayramları var. Bildiyimiz kimi islamda 2 əsas bayram var: Ramazan və Qurban. Bununla yanaşı millətin etnosundan, ənənəsindən irəli gələn bayramlar da mövcuddur. Bizim də çox qədim tarixə malik Novruzumuz var. Bu bayram islamdan öncə də bu ərazilərdə qeyd olunub. İslam dinin əmrlərinə zidd olmayan milli ənənləri qəbul edir”.\nİlahiyyatçı əlavə etdi ki, Novruza aid bir çox ənənələr islamın mövqeyi ilə uzlaşır: “ Məsələn, sülh, barış çağırışları, küsülülərin barışması, bayramlaşma, böyüklərin, qohumların ziyarət edilməsi, evdə bişən təamların qonşularla paylaşılması və s. Amma Novruzun islamla toqquşan ənənələri də var. Məsələn, dinimizə görə hər cür fal haramdır. Yəni fala baxmadan və digər batil inancları qəbul etmədən, bir müsəlman olaraq, Novruzu qeyd etməyimizdə heç bir problem yoxdur. Biz Novruzla təbiətin oyanmasını qeyd edirik. Bu bayram bizim milli dəyərimizdir, ondan vaz keçə bilmərik. Əgər milli dəyələrimizdən üz çevirsək, bu zaman milli kökümüzdən uzaq düşərik”.


Azərbaycan Prezidenti İlham Əliyev dünyada digər liderlərin bacara bilmədiyi qeyri-adi bir işi bacardı. Prezident İlham Əliyev donmuş münaqişəni həll etməyi, ədaləti bərpa etməyi bacardı, BMT-nin 30 il ərzində icra edilməyən qətnamələrini yerinə yetirdi.\nBunu Bolqarıstanın sabiq Prezidenti Rosen Plevneliev deyib.\nR.Plevneliev bildirib ki, Azərbaycan ordusu Ermənistanın hərbi gücünü demək olar ki, məhv etdi:\n“Azərbaycan ordusu bundan da artığını edə bilərdi, daha da irəli gedə bilərdi, lakin qarşı tərəfə şans vermək üçün dayandı. Azərbaycan ordusu çox çevik hərəkət etdi və öz vəzifəsinin öhdəsindən layiqincə gəldi”.\nSabiq prezident vurğulayıb ki, 30 il ərzində BMT Təhlükəsizlik Şurasının qətnamələri yerinə yetirilmədi və ədalətsizlik davam edirdi:\n“Bu gün biz çox qürur duyuruq ki, Prezident İlham Əliyev və Azərbaycan xalqı bu ədalətsizliyi aradan qaldırmağı, uzun müddətli bir münaqişəni beynəlxalq qanunlar və BMT Təhlükəsizlik Şurasının qətnamələri əsasında həll etməyi bacardı. Biz Azərbaycanı təbrik edirik.\nBu gün dünyada çoxlu sayda donmuş münaqişələr var. Azərbaycan öz ərazisində donmuş münaqişəni həll etməklə qlobal baxımdan çox əhəmiyyətli bir iş gördü və hər kəs üçün yaxşı bir nümunə göstərdi”.\nR.Plevneliev bildirib ki, Azərbaycan Ermənistanla gələcək sülh razılaşması üçün əsaslar yaradıb:\n“Gec-tez sülh razılaşması əldə edilməlidir. Biz Ermənistanı BMT Təhlükəsizlik Şurasının qətnamələrinə geri dönməyə, qanunlara əsaslanan yanaşma nümayiş etdirməyə, Azərbaycanla əməkdaşlıq etməyə çağırırıq”.\nO əlavə edib ki, bu münaqişənin həll edilməsi regionun inkişafı üçün yeni imkanlar yaradıb:\n“Biz Qarabağdakı dağıntıları gördük, bir ev belə salamat qalmayıb. Ermənilərin məscidləri, mədəni irsi, evləri tamamilə dağıtması heç bir ədalətə sığmır. Lakin indi Azərbaycan həmin əraziləri modernləşdirir, yeni yollar çəkir, şəhərlərin yeni baş planlarını hazırlayır. Biz yeni şəhərlər görəcəyik. Qarabağ üçün çətin günlər arxada qalıb. İndi Qarabağı müasirləşmə, inkişaf və sülh gözləyir”. (trend.az)